cyanic-selkie/wikianc huggingface dataset:
ബോഡിലൈൻ
ക്രിക്കറ്റിലെ നിയമങ്ങളുടെ മാറ്റം
നിയമങ്ങൾ പിന്നേയും മാറി. ഒരു ഓവറിൽ എറിയാവുന്ന ബൗൺസറുകളുടെ എണ്ണത്തിൽ നിയന്ത്രണം വന്നു.
പൈതൃകം
1932 - 33 പരമ്പരക്ക് ശേഷം ധാരാളം എഴുത്തുകാർ പ്രധാനമായും ആ പരമ്പരയിലെ കളിക്കാർ, ബോഡിലൈനിനെപ്പറ്റിയുള്ള അവരുടെ കാഴ്ചപ്പാട് പുസ്തകങ്ങളാക്കുകയുണ്ടായി. ധാരാളം പേർ ബോഡിലൈൻ, ക്രിക്കറ്റിൽ നിന്ന് ഒഴിവാക്കപ്പെടണമെന്ന് അഭിപ്രായപ്പെട്ടപ്പോൾ മറ്റു ചിലർ ഈ വിവാദമൊക്കെ എന്തിനാണെന്ന അഭിപ്രായക്കാരായിരുന്നു. ആ പരമ്പരയെ ഓസ്ട്രേലിയൻ ക്രിക്കറ്റിലെ ഏറ്റവും വിവാദപരമായ പരമ്പരയായി വിവരിക്കപ്പെട്ടു. ഓസ്ട്രേലിയൻ ക്രിക്കറ്റിലെ പ്രമുഖർ ആ പരമ്പരയെ ഓസ്ട്രേലിയയുടെ ഏറ്റവും പ്രധാനപ്പെട്ട സന്ദർഭമായി തിരഞ്ഞെടുത്തു.
ഇംഗ്ലണ്ട് ടീമിലേക്ക് തിരഞ്ഞെടുക്കണമെങ്കിൽ ഓസ്ട്രേലിയയോട് മാപ്പ് പറയാൻ എം. സി. സി. ഹാരോൾഡ് ലാർവുഡിനോട് ആവശ്യപ്പെട്ടു. എന്നാൽ ലാർവുഡ് അത് നിരസിച്ചു. പിന്നീടദ്ദേഹം ഇംഗ്ലണ്ടിനു വേണ്ടി കളിച്ചിട്ടില്ല. അങ്ങനെ അദ്ദേഹം സ്വന്തം രാജ്യത്തിൽ തന്നെ വെറുക്കപ്പെട്ടവനായി. ഡഗ്ലസ് ജാർഡിൻ വിവാദ പരമ്പരയെപ്പറ്റി എഴുതിയ ഇൻ ദി ക്വസ്റ്റ് ഓഫ് ദി ആഷസ് (In the Quest of the Ashes) എന്ന പുസ്തകത്തിൽ സ്വന്തം തന്ത്രത്തെപ്പറ്റി വിവരിക്കുകയുണ്ടായി. ഇംഗ്ലീഷ് ബൗളർമാർ, ശാരീരിക പരിക്കുകൾ ബാറ്റ്സ്മാന്മാരിൽ ഏൽപ്പിക്കുക എന്ന ലക്ഷ്യത്തോടെ തന്നെയാണ് ആക്രമണം അഴിച്ചുവിട്ടത്.
ഈ സംഭവം കായിക മേഖലക്ക് പുറത്തും വളരെയധികം സ്വാധീനം ചെലുത്തിയിട്ടുണ്ട്. ഈ രാജ്യങ്ങൾ തമ്മിലുള്ള ബന്ധത്തിൽ ഉലച്ചിൽ വീഴാൻ ബോഡിലൈൻ തന്ത്രം ഒരു കാരണമായി. ഈ രാജ്യങ്ങൾ തമ്മിലുള്ള വാണിജ്യത്തിലും ഈ സ്പർധ പ്രകടമായിരുന്നു. ഒരു രാജ്യത്തിലെ പൗരന്മാർ മറ്റു രാജ്യത്ത് ഉല്പാദിപ്പിക്കുന്ന വസ്തുക്കൾ വാങ്ങുന്നതിൽ മടി കാണിച്ചു. ഓസ്ട്രേലിയൻ വാണിജ്യമേഖല, ഏഷ്യയിലെ ബ്രിട്ടീഷ് കോളനികളിൽ നേട്ടമുണ്ടാക്കാനാകാതെ ഉഴറി. നോർത്ത് ചൈന ഡെയ്ലി ന്യൂസ് (North China Daily News) ബോഡിലൈനിനോട് അനുബന്ധിച്ച് ഒരു മുഖപ്രസംഗം എഴുതി. അതിൽ അവർ ഓസ്ട്രേലിയയെ പരിക്കേറ്റവർ എന്ന് ആക്ഷേപിച്ചിരുന്നു. ഒരു ഓസ്ട്രേലിയൻ പത്രപ്രവർത്തകൻ എഴുതി, ഹോങ്ങ് കോങ്ങിലേയും ഷാങ്ങ്ഹായിലേയും പല വാണിജ്യ കരാറുകളും ഓസ്ട്രേലിയക്ക് നഷ്ടപ്പെട്ടത് പ്രാദേശിക പ്രശ്നങ്ങൾ മൂലമാണ് എന്ന്.
thumb|ഓസ്ട്രേലിയയിലെ നെറ്റ്‌വർക്ക് 10 എന്ന ചാനലിൽ വന്ന ബോഡിലൈൻ എന്ന മിനിസീരീസിൽ [[ഡഗ്ലസ് ജാർഡിൻ|ജാർഡിനെ അവതരിപ്പിച്ച ഹ്യൂഗോ വീവിങ്ങ്]] ഓസ്ട്രേലിയയിലെ ഇംഗ്ലീഷ് കുടിയേറ്റക്കാർക്ക് ഓസ്ട്രേലിയക്കാരിൽ നിന്ന് പല ദ്രോഹങ്ങളും അനുഭവിക്കേണ്ടി വന്നു. ഇംഗ്ലണ്ടിലെ ഓസ്ട്രേലിയക്കാരുടെ സ്ഥിതിയും മറിച്ചായിരുന്നില്ല. 1934 - 35 ൽ സിഡ്നിയിലുണ്ടായിരുന്ന, ആൽബർട്ട് രാജകുമാരന്റെ പ്രതിമ നശിപ്പിക്കപ്പെട്ടു. പ്രതിമയുടെ ഒരു ചെവി നശിപ്പിച്ച് അതിനു പകരം ബോഡിലൈൻ എന്ന വാക്ക് എഴുതിവെച്ചു.
ഓസ്ട്രേലിയൻ ചലച്ചിത്രസംവിധായകനും നിർമ്മാതാവുമായ പീറ്റർ ക്ലിഫ്റ്റൺ ദി ബ്ലഡി ആഷസ് എന്ന പേരിൽ ഒരു ചലച്ചിത്രം ബോഡിലൈൻ പരമ്പരയെ അടിസ്ഥാനമാക്കി നിർമ്മിക്കുന്നു. ഓസ്ട്രേലിയയിലെ ഒരു കാസ്റ്റിംഗ് ഏജൻസി, ജാർഡിനേയും ലാർവുഡിനേയും അവതരിപ്പിക്കാനുള്ള, ക്രിക്കറ്റ് കളി അറിയാവുന്ന അഭിനേതാക്കൾക്ക് വേണ്ടി ഇംഗ്ലണ്ടിൽ തിരച്ചിൽ നടത്തുന്നു. ഈ ചിത്രത്തിന്റെ കഥ രചിച്ച ക്ലിഫ്റ്റൺ അദ്ദേഹത്തിന്റെ സഹഎഴുത്തുകാരൻ മൈക്കിൾ തോമസുമായി ചേർന്ന് ബ്രാഡ്മാനെ അവതരിപ്പിക്കാനുള്ള അഭിനേതാവിനു വേണ്ടി ക്രിക്കറ്റ് ക്ലബ്ബുകളിൽ തിരച്ചിൽ നടത്തുന്നു. അവർ മുൻ ഓസ്ട്രേലിയൻ നായകനായ ഇയാൻ ചാപ്പലുമായി സംഭാഷണം നടത്തി.
ബോഡിലൈൻ പരമ്പര ക്രിക്കറ്റിലെ തന്നെ ഏറ്റവും പ്രധാന സംഭവങ്ങളിലൊന്നാണ്. ക്രിക്കറ്റ് എഴുത്തുകാർ, കമന്റേറ്റർമാർ, കളിക്കാർ എന്നിവർക്കിടയിൽ 2004 ൽ നടത്തിയ തിരഞ്ഞെടുപ്പിൽ ക്രിക്കറ്റിലെ ഏറ്റവും പ്രധാന സംഭവമായി ബോഡിലൈൻ പരമ്പരയെ തിരഞ്ഞെടുത്തു.
2008 - 09 ൽ ന്യൂ സൗത്ത് വെയ്ൽസിലെ ഹയർ സ്കൂൾ സർട്ടിഫിക്കറ്റിനായുള്ള പ്രിലിമിനറിയിലെ (11 ആം ക്ലാസ്സ്) ആധുനിക ചരിത്രം എന്ന വിഷയത്തിലെ ഒരു ഭാഗം വിവാദമായ ബോഡിലൈൻ പരമ്പരയായിരുന്നു.
കുഞ്ഞിപ്പുരമുക്ക്
കോഴിക്കോട് ജില്ലയുടെ പടിഞ്ഞാറേ അറ്റത്ത് കണ്ണൂർ ജില്ലയോട് ചേർന്നുകിടക്കുന്ന ഒരു സ്ഥലമാണ് കുഞ്ഞിപ്പുരമുക്ക്. മയ്യഴിപ്പുഴയോട് ചേർന്നുനിൽക്കുന്നു.
കുറ്റ്യാടി-തലശ്ശേരി സംസ്ഥാനപാതയിലാണ് ഈ സ്ഥലം സ്ഥിതിചെയ്യുന്നത്. ഹിന്ദുക്കളും മുസ്ലിംകളുമാണ് പ്രദേശത്ത് ഭൂരിപക്ഷം. ഒരു ശിവക്ഷേത്രവും 3-4 മുസ്ലിം പള്ളികളും ഇവിടെയുണ്ട്. ഇവിടെ നിന്നുള്ള ധാരാളം ജനങ്ങൾ ഗൾഫ് രാജ്യങ്ങളിൽ ജോലിചെയ്യുന്നവരാണ്. മുസ്‌ലിം ലീഗ് - സിപിഐ(എം) സംഘട്ടനങ്ങൾ ഇവിടെ സാധാരണമാണ്.
വർഗ്ഗം:കോഴിക്കോട് ജില്ലയിലെ ഗ്രാമങ്ങൾ
മുൽതസിം
കഅബയിൽ ഹജറുൽ അസ്‌വദ് ഉള്ള മൂലയുടെയും വാതിലിനുമിടയിലുള്ള സ്ഥലമാണ് മുൽതസിം. ഇവിടെ വച്ച് പ്രാർത്ഥിച്ചാൽ പ്രാർത്ഥനക്ക് പ്രത്യേക സ്വീകാര്യതയുണ്ട് എന്ന് മുസ്ലിംകൾ വിശ്വസിക്കുന്നു. . ജനങ്ങൾ പ്രാർത്ഥിക്കുമ്പോൾ ആ സ്ഥലത്തെ വിഷയമാക്കുന്നത് കൊണ്ടാണ് അതിനെ അങ്ങനെ വിളിക്കുന്നത്. നെഞ്ചും മുഖവും മുൽതസിനോട് ചേർത്തുവെച്ച് മുഹമ്മദ് നബി പ്രാർത്ഥിച്ചിരുന്നു. . ഹതീം ഹിജ്റ് എന്നീ പേരുകളും ഇതിനുണ്ട്.
അവലംബങ്ങൾ
വർഗ്ഗം:മുസ്‌ലിം പള്ളികൾ - അപൂർണ്ണലേഖനങ്ങൾ
കിന്നാരത്തുമ്പികൾ
ചിത്രത്തിലെതെറ്റ് ചെയ്യാത്തവരായി ആരുമില്ല ഗോപൂ എന്ന സംഭാഷണം വളരെയധികം ശ്രദ്ധിക്കപ്പെട്ടു.
പുറം കണ്ണികൾ
വർഗ്ഗം:2000-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ലൈംഗികത പ്രമേയമായ മലയാളചലച്ചിത്രങ്ങൾ വർഗ്ഗം:മറ്റ് ഭാഷകളിലേക്ക് പുനഃനിർമ്മിക്കപ്പെട്ട മലയാള ചലച്ചിത്രങ്ങൾ
ഫെബ്രുവരി 20
ഗ്രിഗോറിയൻ കലണ്ടർ പ്രകാരം ഫെബ്രുവരി 20 വർഷത്തിലെ 51-ആം ദിനമാണ്. വർഷാവസാനത്തിലേക്ക് 314 ദിവസങ്ങൾ കൂടിയുണ്ട് (അധിവർഷങ്ങളിൽ 315).
മറ്റു പ്രത്യേകതകൾ
വർഗ്ഗം:ഫെബ്രുവരി 20
റുബിയേസീ
റുബിയേസീ - പുഷ്പിക്കുന്ന സസ്യങ്ങളിലെ ഒരു കുടുംബം. ഇവയെ കോഫി കുടുംബം, മാഡർ കുടുംബം, ബെഡ്സ്ട്രോ കുടുംബം എന്നിങ്ങനെ സാധാരണയായി വിളിക്കുന്നു. വളരെ സാധാരണമായി കാണുന്ന പല ചെടികളും ഇതിൽ ഉൾപ്പെടുന്നുണ്ട്. കാപ്പി, സിങ്കോണ, ഗാംബിയർ, റുബിയ, വെസ്റ്റ് ഇന്ത്യൻ ജാസ്മിൻ, ചെത്തി എന്നിവയെല്ലാം ഇതിൽ ഉൾപ്പെടുന്നു. 611 ജനുസുകളും ഏകദേശം 13000 ഓളം സ്പീഷിസുകളും ഇതിനു കീഴിലായുണ്ട്.
പുറത്തേക്കുള്ള കണ്ണികൾ
വർഗ്ഗം:റുബിയേസീ സസ്യകുടുംബം വർഗ്ഗം:സസ്യകുടുംബങ്ങൾ
അഞ്ജലി ജോസഫ്
ഇംഗ്ലണ്ടിൽ ജീവിക്കുന്ന ഒരു യുവ ഇന്ത്യൻ സാഹിത്യകാരിയാണ് അഞ്ജലി ജോസഫ് (Anjali Joseph). അഞ്ജലിയുടെ ആദ്യ നോവലായ സരസ്വതി പാർക്കിന് രാജ്യാന്തര പുരസ്കാരങ്ങളായ ബെറ്റി ട്രാസ്‌ക് അവാർഡും ഡെസ്മണ്ട് എലിയട്ട് പ്രൈസും നേടിയിട്ടുണ്ട്.
ജീവചരിത്രം
1978-ൽ മുംബൈയിൽ ജനിച്ച അഞ്ജലിയുടെ പിതാവ് മലയാളിയും മാതാവ് ബംഗാളിയുമാണ്. ശാസ്ത്ര ഗവേഷകനായ പിതാവ് വാർവിക് സർവകലാശാലയിൽ അധ്യാപകനായപ്പോൾ അഞ്ജലിയുടെ ഏഴാം വയസ്സിൽ കുടുംബം ലണ്ടനിലേക്ക് പോയതാണ്. പിൽക്കാലത്ത് മാതാപിതാക്കൾ ഇന്ത്യയിലേക്ക് മടങ്ങിയപ്പോഴും കേംബ്രിഡ്‌ജിലെ ട്രിനിറ്റി കോളേജിൽ ഇംഗ്ലീഷ് അധ്യാപികയായ അഞ്ജലി അവിടെ തുടർന്നു. തന്റെ ആദ്യ നോവലിന് അഞ്ജലി പശ്ചാത്തലമാക്കിയത് ജനിച്ചു വീണ മുംബൈ എന്ന ഇന്ത്യൻ നഗരത്തിലെ ഭവന സമുച്ചയങ്ങളും അവിടുത്തെ ജീവിതങ്ങളുമായിരുന്നു.
അവലംബം
വർഗ്ഗം:ഇന്തോ-ഇംഗ്ലീഷ് എഴുത്തുകാർ വർഗ്ഗം:1978-ൽ ജനിച്ചവർ
തട്ടേക്കാട് ബോട്ടപകടം
എറണാകുളം-ഇടുക്കി ജില്ലാതിർത്തിയിൽ ഭൂതത്താൻ കെട്ട് അണക്കെട്ടിനു സമീപം തട്ടേക്കാട് 2007 ഫെബ്രുവരി 20ന് ബോട്ട് മുങ്ങി 18 പേർ മരിക്കാനിടയായ അപകടമാണ് തട്ടേക്കാട് ബോട്ടപകടം. അങ്കമാലി എളവൂർ സെന്റ് ആന്റണീസ് സ്കൂളിൽ നിന്നും വിനോദയാത്രയ്ക്കു പോയ സംഘമാണ് അപകടത്തിൽപ്പെട്ടത്. ഈ സ്കൂളിലെ 15 വിദ്യാർത്ഥികളും രണ്ട് അദ്ധ്യാപകരും ഒരു ജീവനക്കാരിയുമാണ് അപകടത്തിൽ മരണമടഞ്ഞത്. പ്രാഥമിക നിഗമനങ്ങൾ പ്രകാരം വിനോദയാത്രാ സംഘം സഞ്ചരിച്ച ബോട്ടിന്റെ അടിഭാഗം ഇളകി വെള്ളം കയറിയതാണ് അപകടകാരണം. എന്നാൽ സംഭവത്തിനു പിറ്റേന്ന് വാർത്താ സമ്മേളനം നടത്തിയ കേരളാ പൊലീസ് ഡി.ജി.പി. രമൺ ശ്രീവാസ്തവ ബോട്ട് മറിഞ്ഞാണ് അപകടമുണ്ടായതെന്ന് അഭിപ്രായപ്പെട്ടു. അപകടത്തിൽപ്പെട്ട ബോട്ടിന് യാത്രാനുമതി ഇല്ലായിരുന്നുവെന്ന് അപകടശേഷം വ്യക്തമായി.
കോതമംഗലത്തു നിന്നും ഇരുപതു കിലോമീറ്റർ അകലെ ഭൂതത്താൻ കെട്ട് അണക്കെട്ട് പരിസരത്തു നിന്നാണ് യാത്രാസംഘം ബോട്ടുകളിൽ കയറിയത്. ഇവിടെ നിന്നും സമീപമുള്ള തട്ടേക്കാട് പക്ഷിസങ്കേതം സന്ദർശിച്ചു മടങ്ങുമ്പോഴാണ് വിനോദയാത്രികർ സഞ്ചരിച്ചിരുന്ന മൂന്നു ബോട്ടുകളിലൊന്ന് മുങ്ങിയത്. തട്ടേക്കാട് പക്ഷി സങ്കേതത്തിനു ഒരു കിലോമീറ്റർ അകലെ പെരിയാറിലെ ഓവുങ്കൽ കടവിൽ 2007 ഫെബ്രുവരി 20 പ്രാദേശിക സമയം വൈകുന്നേരം ആറരയോടെയായിരുന്നു അപകടം. അപകടത്തിൽപ്പെട്ട ബോട്ടിൽ 37 പേർ യാത്രചെയ്തിരുന്നു.
അവലംബം
വർഗ്ഗം:കേരളത്തിൽ നടന്ന ബോട്ടപകടങ്ങൾ
കരുണം (ചലച്ചിത്രം)
ജയരാജ് സംവിധാനം ചെയ്ത് 2000 ൽ പുറത്തിറങ്ങിയ ഒരു മലയാള ചലച്ചിത്രമാണ് കരുണം. ബിജു മേനോൻ, ഏലിയാമ്മ, മാടമ്പ് കുഞ്ഞുകുട്ടൻ, വാവച്ചൻ എന്നിവരാണ് പ്രധാന വേഷങ്ങൾ ചെയ്തിരിക്കുന്നത്. സണ്ണി സ്റ്റീഫൻ സംഗീതസംവിധാനം നിർവഹിച്ചു.
മാർക്ക് ആന്റണി (ചലച്ചിത്രം)
ടി. എസ്. സുരേഷ് ബാബു സംവിധാനം ചെയ്ത് 2000 ത്തിൽ പുറത്തിറങ്ങിയ മലയാള ചലച്ചിത്രമാണ് മാർക്ക് ആന്റണി. സുരേഷ് ഗോപി, ദിവ്യ ഉണ്ണി, ജനാർദ്ദനൻ, ലാലു അലക്സ് എന്നിവരാണ് പ്രധാന വേഷങ്ങൾ ചെയ്തിരിക്കുന്നത്. ബേണി-ഇഗ്നേഷ്യസ് സംഗീതസംവിധാനം നിർവഹിച്ചു
അഭിനേതാക്കൾ
വർഗ്ഗം:2000-ൽ പുറത്തിറങ്ങിയ മലയാളചലച്ചിത്രങ്ങൾ
വധശിക്ഷ ബെനിനിൽ
ബെനിൻ എന്ന ആഫ്രിക്കൻ രാജ്യത്ത് വധശിക്ഷ നിയമവിധേയമാണെങ്കിലും 1987-നു ശേഷം ഒരിക്കൽപ്പോലും നടപ്പിലാക്കിയിട്ടില്ല.
വധശിക്ഷയർഹിക്കുന്ന കുറ്റങ്ങൾ
സായുധമോഷണം, കൊലപാതകം, മനുഷ്യക്കടത്ത്, എന്നീ കുറ്റങ്ങൾക്ക് വധശിക്ഷ നൽകാൻ നിയമമുണ്ട്.
വധശിക്ഷ നിറുത്തലാക്കാൻ ശ്രമങ്ങൾ നടന്നുവരികയാണ്. 2011 ആഗസ്റ്റ് 18-ന് ബെനിൻ പാർലമെന്റ് വധശിക്ഷ നിറുത്തലാക്കാനുള്ള ഒരു അന്താരാഷ്ട്ര ഉടമ്പടി (Second Optional Protocol to the International Covenant on Civil and Political Rights) അംഗീകരിച്ചു.
അവലംബം
ബെനിൻ ബെനിൻ ബെനിൻ
അടപലക
thumb|250px|അടപലക കഞ്ഞി വാർക്കാൻ കലത്തിൻറെ വായ്‌വട്ടം അടച്ചുപിടിക്കുന്നതിന് ഉപയോഗിക്കുന്ന പലകയാണ് അടപ്പുപലക അഥവാ അടപലക. ചില പ്രദേശങ്ങളിൽ അടച്ചുവാറ്റി എന്നും ഇതിനു പേരുണ്ട്. പ്ലാവിൻറെ തടിയാണ് സാധാരണ ഇതിനുപയോഗിക്കുന്നത്. തടി താപവാഹിയല്ലാത്തത് കൊണ്ട് അടപലക ഏതുചൂടിലും കൈകാര്യം ചെയ്യാൻ പ്രയാസമില്ല. പാചകം ചെയ്യാനുപയോഗിക്കുന്ന പാത്രങ്ങൾ മൂടിവയ്ക്കുന്നതിനുള്ള പലകക്കും അടപലക എന്നു പറയാറുണ്ട്.
അരികുകളിലും കൈപിടിയിലും ചിത്രപ്പണികള് ‍ചെയ്ത് കലാഭംഗിയോടെ നിർമിച്ച അടപലകകൾ ഇന്നും പ്രചാരത്തിലുണ്ട്. കളിമണ്ണുകൊണ്ട് നിർമിച്ച അടപ്പുചട്ടിയും അലൂമിനിയംകൊണ്ടുള്ള അടപ്പുകളും പകുതിഭാഗത്തു ചെറിയ ദ്വാരങ്ങളുള്ള അലൂമിനിയം ചിപ്പിലികളും അടപലകയുടെ സ്ഥാനത്ത് ഇപ്പോൾ പ്രചാരത്തിൽ ഇരിക്കുന്നു.
അടച്ചൂറ്റിചമ്മന്തി
അടപ്പുപലകയിലുണ്ടാക്കുന്ന ചമ്മന്തി അടച്ചൂറ്റിചമ്മന്തി എന്നറിയപ്പെടുന്നു. ചുവന്നുള്ളി, കാന്താരിമുളക്, വാളൻപുളി, ഉപ്പ് എന്നിവ പലകയിൽ വച്ച് കൈ കൊണ്ടോ, തവി കൊണ്ടോ നന്നായി ഞെരുടി വെള്ളവും ശേഷം പച്ച വെളിച്ചെണ്ണയും ചേർത്താണ് അടച്ചൂറ്റി ചമ്മന്തി ഉണ്ടാക്കുന്നത്. പുഴുക്ക് ഭക്ഷണം (ചേമ്പ്, കപ്പ, ചേന) സാധാരണമായിരുന്ന പഴയ പഞ്ഞ കാലങ്ങളിൽ കർ‍ഷകരുടെ പ്രീയ വിഭവമായിരുന്നു അടച്ചൂറ്റിയീൽ പെട്ടെന്നുണ്ടാക്കുന്ന അടച്ചൂറ്റിചമ്മന്തി.
വർഗ്ഗം:അടുക്കള ഉപകരണങ്ങൾ
ഐപിവി4
ഇന്റർനെറ്റ് പ്രോട്ടോക്കോൾ പതിപ്പ് 4 (IPv4) ഇന്റർനെറ്റ് പ്രോട്ടോക്കോളിന്റെ (IP) നാലാമത്തെ പതിപ്പാണ്. ഇൻറർനെറ്റിലെയും മറ്റ് പാക്കറ്റ് സ്വിച്ച്ഡ് നെറ്റ്‌വർക്കുകളിലെയും സ്റ്റാൻഡേർഡ് അടിസ്ഥാനമാക്കിയുള്ള ഇന്റർനെറ്റ് വർക്കിംഗ് രീതികളുടെ പ്രധാന പ്രോട്ടോക്കോളുകളിൽ ഒന്നാണിത്. 1983 ൽ ആർപാനെറ്റി(ARPANET)ൽ ഉൽ‌പാദനത്തിനായി വിന്യസിച്ച ആദ്യ പതിപ്പാണ് ഐപിവി4. പിൻ‌ഗാമിയായ ഐ‌പി‌വി6 എന്ന പ്രോട്ടോക്കോൾ വിന്യസിച്ചിട്ടും, ഇന്നും അത് മിക്ക ഇന്റർനെറ്റ് ട്രാഫിക്കിനെയും നയിക്കുന്നു. ഐ‌ഇ‌റ്റി‌എഫ് പ്രസിദ്ധീകരണമായ ആർ‌എഫ്‌സി 791 (സെപ്റ്റംബർ 1981) ൽ ഐ‌പി‌വി 4 വിവരിച്ചിരിക്കുന്നു, മുമ്പത്തെ നിർ‌വ്വചനം മാറ്റിസ്ഥാപിച്ചു (ആർ‌എഫ്‌സി 760, ജനുവരി 1980).
ഐപിവി4 ഒരു 32-ബിറ്റ് വിലാസ ഇടം ഉപയോഗിക്കുന്നു, ഇത് അദ്വിതീയ ഹോസ്റ്റുകളുടെ എണ്ണം 4,294,967,296 (232) ആയി പരിമിതപ്പെടുത്തുന്നു, പക്ഷേ വലിയ ബ്ലോക്കുകൾ പ്രത്യേക നെറ്റ്‌വർക്കിംഗ് രീതികൾക്കായി നീക്കിവച്ചിരിക്കുന്നു.
ചരിത്രം
ഡിസൈൻ മെച്ചപ്പെടുത്തലിനായി ടിസിപിയുടെ വി3(v3)-ൽ ഐപി ലെയർ വേർതിരിക്കുകയും പതിപ്പ് 4-ൽ സ്ഥിരപ്പെടുത്തുകയും ചെയ്തു. ഐ‌ഇ‌ടി‌എഫ് പ്രസിദ്ധീകരണമായ ആർ‌എഫ്‌സി 791 (സെപ്റ്റംബർ 1981) ൽ ഐപിവി4 വിവരിച്ചിരിക്കുന്നു, മുമ്പത്തെ നിർവചനത്തിന് പകരമായി (ആർ‌എഫ്‌സി 760, ജനുവരി 1980). 1982 മാർച്ചിൽ, യുഎസ് ഡിപ്പാർട്ട്‌മെന്റ് ഓഫ് ഡിഫൻസ് എല്ലാ സൈനിക കമ്പ്യൂട്ടർ നെറ്റ്‌വർക്കിംഗിനുമുള്ള മാനദണ്ഡമായി ടിസിപി/ഐപി(TCP/IP) പ്രഖ്യാപിച്ചു.
ലക്ഷ്യം
ഐ‌പി‌വി4 ഒരു കണക്ഷനില്ലാത്ത പ്രോട്ടോക്കോളാണ്, കൂടാതെ ഡെലിവറിക്ക് ഉറപ്പുനൽകാത്തതും മികച്ച സീക്വൻസിംഗോ ഡ്യൂപ്ലിക്കേറ്റ് ഡെലിവറി ഒഴിവാക്കുന്നതിനോ ഉറപ്പുനൽകാത്ത ഒരു മികച്ച ശ്രമ ഡെലിവറി മോഡലിൽ പ്രവർത്തിക്കുന്നു. ഡാറ്റാ ഇന്റഗ്രിറ്റി ഉൾപ്പെടെയുള്ള ഈ വശങ്ങളെ ട്രാൻസ്മിഷൻ കൺട്രോൾ പ്രോട്ടോകോൾ (ടിസിപി) പോലുള്ള ഒരു മുകളിലെ പാളി ട്രാൻസ്പോർട്ട് പ്രോട്ടോക്കോൾ അഭിസംബോധന ചെയ്യുന്നു.
അഡ്രസ്സിംഗ്
ഐ‌പി‌വി4 32-ബിറ്റ് അഡ്രസ്സുകൾ ഉപയോഗിക്കുന്നു, അത് അഡ്രസ്സ് സ്പേസ് 4294967296(232)വിലാസങ്ങളായി പരിമിതപ്പെടുത്തുന്നു.
സ്വകാര്യ നെറ്റ്‌വർക്കുകൾക്കും (~18 ദശലക്ഷം വിലാസങ്ങൾ) മൾട്ടികാസ്റ്റ് വിലാസങ്ങൾക്കും (~270 ദശലക്ഷം വിലാസങ്ങൾ) ഐ‌പി‌വി4 പ്രത്യേക വിലാസ ബ്ലോക്കുകൾ കരുതിവച്ചിരിക്കുന്നു.
അഡ്രസ്സ് റെപ്രസെന്റേഷൻസ്
32-ബിറ്റ് സംഖ്യ മൂല്യം പ്രകടിപ്പിക്കുന്ന ഏത് നൊട്ടേഷനിലും ഐപിവി4 വിലാസങ്ങളെ പ്രതിനിധീകരിക്കാം. അവ മിക്കപ്പോഴും ഡോട്ട്-ഡെസിമൽ നൊട്ടേഷനിൽ എഴുതുന്നു, അതിൽ വിലാസത്തിന്റെ നാല് ഒക്റ്ററ്റുകൾ ദശാംശ സംഖ്യകളിൽ പ്രകടിപ്പിക്കുകയും പീരിയഡുകൾ കൊണ്ട് വേർതിരിക്കുകയും ചെയ്യുന്നു.
ഉദാഹരണത്തിന്, ക്വാഡ്-ഡോട്ട് ഉള്ള ഐപി അഡ്രസ്സ് 192.0.2.235 32-ബിറ്റ് ദശാംശ സംഖ്യയായ 3221226219 പ്രതിനിധീകരിക്കുന്നു, ഇത് ഹെക്സാഡെസിമൽ ഫോർമാറ്റിൽ 0xC00002EB ആണ്. ഇത് ഡോട്ട് ഇട്ട ഹെക്‌സ് ഫോർമാറ്റിൽ 0xC0.0x00.0x02.0xEB അല്ലെങ്കിൽ ഒക്ടൽ ബൈറ്റ് മൂല്യങ്ങൾ 0300.0000.0002.0353 ആയി പ്രകടിപ്പിക്കാം.
അവലംബം
വർഗ്ഗം:ഇന്റർനെറ്റ് സ്റ്റാൻഡേർഡ്സ്
മാനന്തവാടി നിയമസഭാമണ്ഡലം
2008 ലാണ് ഈ നിയമസഭാമണ്ഡലം നിലവിൽ വന്നത്. പട്ടിക വർഗ്ഗ സംവരണ മണ്ഡലമാണ്.
വടക്കേ വയനാട് നിയമസഭാമണ്ഡലം എന്നറിയപ്പെട്ടിരുന്ന ഈ മണ്ഡലം 2008-ലെ നിയമസഭാ പുനർനിർണ്ണയത്തോടെ മാനന്തവാടി നിയമസഭാമണ്ഡലം എന്നു പേരു മാറ്റി. . മാത്രമല്ല വടക്കേ വയനാടിൽ നേരത്തേയുൾപ്പെട്ടിരുന്ന കണ്ണൂർ ജില്ലയിൽപ്പെട്ട കേളകം ഗ്രാമപഞ്ചായത്ത്, കൊട്ടിയൂർ ഗ്രാമപഞ്ചായത്ത് എന്നീ പഞ്ചായത്തുകൾ പേരാവൂർ നിയമസഭാമണ്ഡലത്തോട് ചേർന്നു.
<mapframe text="മാവേലിക്കർ നിയമസഭാമണ്ഡലം" width=300 height=300 >{ "type": "ExternalData", "service": "geoshape",  "ids": "Q20582673,Q16136938,Q7785398,Q16133892,Q7919132,Q13113079,Q13110676"}
തിരഞ്ഞെടുപ്പുകൾ
ത്തെ പ്രതിനിഥീകരിച്ച അംഗങ്ങൾ, വിവരങ്ങൾ
അവലംബം
വർഗ്ഗം:കേരളത്തിലെ നിയമസഭാമണ്ഡലങ്ങൾ വർഗ്ഗം:2008-ൽ രൂപീകൃതമായ കേരളത്തിലെ നിയമസഭാമണ്ഡലങ്ങൾ വർഗ്ഗം:കേരളത്തിലെ നിയമസഭാസംവരണമണ്ഡലങ്ങൾ
വധശിക്ഷ ബോട്സ്വാനയിൽ
ബോട്സ്വാനയിൽ വധശിക്ഷ നിയമവിധേയമാണ്. 2012-ലാണ് അവസാന വധശിക്ഷ നടന്നത്.
വധശിക്ഷയർഹിക്കുന്ന കുറ്റങ്ങൾ
കൊലപാതകം, രാജ്യദ്രോഹം, രാഷ്ട്രത്തലവനെ കൊല്ലാൻ ശ്രമം നടത്തുക, കലാപം, യുദ്ധസമയത്ത് ഒളിച്ചോട്ടം എന്നീ കുറ്റങ്ങൾക്കൊക്കെ വധശിക്ഷ നൽകാൻ നിയമമുണ്ട്.
അവലംബം
ബോട്സ്വാന ബോട്സ്വാന
ഹംബോൾട്ട് കൗണ്ടി
ഹംബോൾട്ട് കൗണ്ടി, അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തുള്ള ഒരു കൗണ്ടിയാണ്. 2010 ലെ യു.എസ്. സെൻസസ് പ്രകാരമുള്ള ഈ കൗണ്ടി യിലെ ജനസംഖ്യ 134,623 ആയിരുന്നു. യുറേക്ക നഗരത്തിലാണ് കൗണ്ടി സീറ്റ്. ഹംബോൾട്ട് കൗണ്ടിയിൽ യുറീക്കാ-ആർക്കാറ്റ-ഫോർച്ചുണ, CA മൈക്രോപ്രൊലിറ്റൻ സ്റ്റാറ്റിസ്റ്റിക്കൽ ഏരിയ ഉൾപ്പെടുന്നു. ഇതു സ്ഥിതിചെയ്യുന്നത് ദൂരെ വടക്കൻ തീരത്ത് സാൻ ഫ്രാൻസിസ്കോയ്ക്ക് ഏകദേശം 270 മൈൽ വടക്കു ദിശയിലാണ്. ഈ കൗണ്ടിയിലെ പ്രാഥമിക ജനസംഖ്യാ കേന്ദ്രങ്ങൾ യൂറേക്കാ നഗരത്തിലാണ്. കാലിഫോർണിയയിലെ റെഡ്‍വുഡ്സ് കോളജിൻറെ പ്രധാന കാമ്പസ്, അർക്കാറ്റയിലെ ചെറിയ കോളജ് ടൌൺ, ഹംബോൾട്ട് സ്റ്റേറ്റ് യൂണിവേഴ്സിറ്റി എന്നിവ കാലിഫോർണിയയിലെ രണ്ടാമത്തെ പ്രകൃതിദത്ത ഉൾക്കടലായ ഹുംബോൾട്ട് ഉൾക്കടലിനു സമീപസ്ഥമായി സ്ഥിതി ചെയ്യുന്നു. ഇവിടെയുള്ള പട്ടണങ്ങളും നഗരങ്ങളും വിക്ടോറിയൻ വാസ്തുവിദ്യയുടെ ഉത്തമോദാഹരണങ്ങളായ നൂറുകണക്കിന് കെട്ടിടങ്ങൾക്കു പ്രശസ്തമാണ്.
ചരിത്രം
ഇപ്പോൾ ഹംബോൾട്ട് കൗണ്ടി എന്നറിയപ്പെടുന്ന ഈ പ്രദേശത്തെ യഥാർത്ഥ നിവാസികൾ; വൈയോട്ട്, യൂറോക്ക്, ഹൂപ്പ, കരുക്ക്, ചിലുല, വിൽക്കുട്ട് എന്നിങ്ങനെയുള്ള അമേരിക്കൻ ഇന്ത്യൻ വംശജരും വൈലാക്കി, മാട്ടോലിയാൻഡ് നോൻഗാറ്റിൽ തുടങ്ങിയ ഈൽ റിവർ അത്തബാസ്ക്കൻ ജനങ്ങളുമായിരുന്നു. ആൻഡ്രേസ് ഡി ഉർദാനേറ്റ, കേപ്പ് മെൻഡോസിനോ യ്ക്ക് സമീപമുള്ള തീരപ്രദേശവും തുടർന്ന് തെക്കൻ തീരത്തുള്ള അകാപുൽക്കോ യും 1565 ൽ കണ്ടെത്തി.1565 കളിൽ സ്പാനിഷ് വ്യാപാരികൾ "മനില ഗാലിയൺസ്" എന്നറിയപ്പെട്ടെ സ്പാനിഷ് വ്യാപാരക്കപ്പലുകളുമായി ഫിലിപ്പൈൻസിൽനിന്നുള്ള യാത്രാമദ്ധ്യേ കാലിഫോർണിയയിൽ അവിചാരിതമായ സന്ദർശനങ്ങൾ നടത്തിയിരുന്നു. ഹംബോൾട്ട് കൌണ്ടി 1853 ൽ ട്രിനിറ്റി കൌണ്ടിയുടെ ഭാഗങ്ങൾ അടർത്തിടെയെടുത്തു രൂപീകൃതമായി. രേഖപ്പെടുത്തപ്പെട്ട ആദ്യ യൂറോപ്യൻ വംശജരുടെ ഈ മേഖലയിലേയ്ക്കുള്ള സന്ദർശനം 1775 ൽ ട്രിനിഡാഡിൽ എത്തിയ സ്പെയിൻകാരുടേതാണ്.
അവലംബം
വർഗ്ഗം:കാലിഫോർണിയയിലെ കൗണ്ടികൾ
പഞ്ചാക്ഷരി
അഞ്ച് അക്ഷരങ്ങൾ ചേർന്നുണ്ടായ പദങ്ങളോ അർത്ഥമുള്ള വാക്ശകലങ്ങളോ ആണ് പഞ്ചാക്ഷരി. ഹിന്ദു പുരാണങ്ങളിലും വേദങ്ങളിലും പഞ്ചഭൂതങ്ങളെ പ്രതിനിധീകരിച്ച് ഉണ്ടാക്കിയിട്ടുള്ള മന്ത്രങ്ങളായും ഇവയെ കാണാം.
ഓം നമഃ ശിവായ എന്നത് ഇത്തരത്തിൽ പ്രാമുഖ്യമുള്ള ഒരു മന്ത്രമാണ്.
ശിവപഞ്ചാക്ഷരസ്തോത്രം
ശങ്കരാചാര്യർ രചിച്ച ശിവപഞ്ചാക്ഷരസ്തോത്രം
നാഗേന്ദ്രഹാരായ ത്രിലോചനായ ഭസ്മാംഗരാഗായ മഹേശ്വരായ നിത്യായ ശുദ്ധായ ദിഗംബരായ തസ്മൈ നകാരായ നമഃ ശിവായ
മന്ദാകിനീസലില ചന്ദന ചർച്ചിതായ നന്ദീശ്വരപ്രഥമനാഥ മഹേശ്വരായ മന്ദാരപുഷ്പ ബഹുപുഷ്പ സുപൂജിതായ തസ്മൈ മകാരായ നമഃ ശിവായ
ശിവായ ഗൗരീവദനാരവിന്ദ സൂര്യായ ദക്ഷാധ്വര നാശകായ ശ്രീ നീലക്ണ്ഠായ വൃഷധ്വജായ തസ്മൈ ശികാരായ നമഃ ശിവായ
യക്ഷസ്വരൂപായ ജഡാധരായ പിനാകഹസ്തായ സനാതനായ ദിവ്യായ ദേവായ ദിഗംബരായ തസ്മൈ യകാരായ നമഃ ശിവായ
പുറത്തേക്കുള്ള കണ്ണികൾ
വർഗ്ഗം:സംഖ്യാശബ്ദവിജ്ഞാനം
മാക് ഒ.എസ്. ടെൻ ലയൺ
മാക് ഒ.എസ്. ടെൻ ശ്രേണിയിലെ എട്ടാമത്തെ ഓപ്പറേറ്റിങ് സിസ്റ്റമാണ് മാക് ഒ.എസ്. ടെൻ ലയൺ (പതിപ്പ് 10.7). 2011 ജൂലൈ 20 ന് പുറത്തിറങ്ങി. OS X 10.7 ലയണിന്റെ ഒരു പ്രിവ്യൂ 2010 ഒക്ടോബർ 20-ന് "തിരികെ മാക്കിലേക്ക്" ആപ്പിൾ സ്പെഷ്യൽ ഇവന്റിൽ പരസ്യമായി പ്രദർശിപ്പിച്ചു. ഇത് ആപ്പിളിന്റെ ഐഒഎസിൽ ഉണ്ടാക്കിയ നിരവധി സംഭവവികാസങ്ങൾ, ഇൻസ്റ്റാൾ ചെയ്ത ആപ്ലിക്കേഷനുകളുടെ എളുപ്പത്തിൽ സഞ്ചരിക്കാവുന്ന ഡിസ്പ്ലേ, മാക്കിലേക്ക് കൊണ്ടുവന്നു. കൂടാതെ മാക് ഒ.എസ് 10.6 സ്നോ ലിയോപാർഡ് എന്ന പതിപ്പ് 10.6.6-ൽ അവതരിപ്പിച്ചത് പോലെ ആപ്സ്റ്റോറിനുള്ള പിന്തുണയും ഉൾപ്പെടുന്നു. 2011 ഫെബ്രുവരി 24-ന്, ആപ്പിൾ ഡെവലപ്പർ പ്രോഗ്രാമിന്റെ വരിക്കാർക്ക് ലയണിന്റെ (11A390) ആദ്യ ഡെവലപ്പർ പ്രിവ്യൂ റിലീസ് ചെയ്തു. മറ്റ് ഡെവലപ്പർ പ്രിവ്യൂകൾ പിന്നീട് പുറത്തിറങ്ങി, ലയൺ പ്രിവ്യൂ 4 (11A480b) ഡബ്ല്യൂഡബ്ല്യൂഡിസി(WWDC) 2011-ൽ പുറത്തിറങ്ങി.
അവലംബം
വർഗ്ഗം:മാക് ഒ.എസ്
മീഥെയ്ൻ
എന്ന തന്മാത്രാവാക്യമുള്ള രാസസംയുക്തമാണ് മീഥെയ്ൻ. ഏറ്റവും ലളിതമായ ആൽക്കെയ്നാണിത്. പ്രകൃതി വാതകത്തിലെ ഏറ്റവും പ്രധാനപ്പെട്ട ഘടകമിതാണ്. 109.5 ഡിഗ്രിയാണ് ഇതിന്റെ ബന്ധന കോൺ. ഓക്സിജന്റെ സാന്നിദ്ധ്യത്തിലുള്ള മീഥെയ്നിന്റെ ജ്വലനം മൂലം കാർബൺ ഡയോക്സൈഡ്, ജലം എന്നിവ ഉണ്ടാകുന്നു. താരതമ്യേന ഉയർന്ന ലഭ്യതയും കുറഞ്ഞ ഊർജ്ജനഷ്ടവും മീഥെയ്നെ ഒരു മികച്ച ഇന്ധനമാക്കുന്നു. എന്നാൽ, സാധാരണ താപനിലയിലും മർദ്ദത്തിലും വാതകരൂപത്തിലായതിനാൽ ഇതിനെ സ്രോതസ്സിൽ നിന്ന് മറ്റിടങ്ങളിലേക്ക് കോണ്ടുപോകുന്നത് പ്രയാസമേറിയ കാര്യമാണ്.
അന്തരീക്ഷത്തിലുള്ള മീഥെയ്ൻ ക്രമേണ കാർബൺ ഡയോക്സൈഡും ജലവും നിർമിച്ചുകൊണ്ട് ഓക്സീകരിക്കപ്പെടും. മീഥെയ്ന്റെ അന്തരീക്ഷത്തിലെ അർദ്ധായുസ് 7 വർഷമാണ്.
കണ്ണടക്കുരങ്ങ്
ഇലകൾ തിന്നു ജീവിക്കുന്ന ഒരിനം കുരങ്ങനാണ് കണ്ണടക്കുരങ്ങ് (Spectacled Monkey) അഥവാ ഇലതീനികുരങ്ങ് ( ആംഗലേയം: Phayre's Leaf Monkey ശാസ്ത്രീയനാമം: Trachypithecus phayei ). കണ്ണിനു ചുറ്റുമായി വെളുത്തപാടുള്ളതിനാലാണ് ഇവ ഈ പേരിൽ അറിയപ്പെടുന്നത്. ബംഗ്ലാദേശിനോടു ചേർന്ന് കിടക്കുന്ന വടക്കു കിഴക്കൻ സംസ്ഥാനങ്ങളിൽ ഇവയെ കാണാം. കൈകാലുകൾക്ക് കറുപ്പ് നിറവും അടിവശത്തിന് ഇളംനിറവുമാണ്. ഇവയുടെ പിത്താശയത്തിലെ കല്ലിന് ഔഷധഗുണമെന്ന വിശ്വാസത്താൽ വൻ‌തോതിൽ കണ്ണാടികുരങ്ങന്മാർ വേട്ടയാടപ്പെടുന്നു. മിസോ, ലുഷാ എന്നീ ഗോത്ര വർഗ്ഗക്കാർ പരമ്പരാഗതമായി ഇതിൽ ഏർപ്പെട്ടിരിക്കുന്നു. ഇക്കാരണത്താൽ ഇവയ്ക്ക് വംശനാശഭീഷണി കടുത്തതാണ്. ത്രിപുരയിലെ സംസ്ഥാനമൃഗമായ ഇവയെ സെപാഹിജാല (Sepahijala) വന്യജീവി സങ്കേതത്തിൽ സം‌രക്ഷിക്കപ്പെട്ടിരിക്കുന്നു. അധികം ശബ്ദമുണ്ടാക്കാത്ത ഇനം കുരങ്ങൻ എന്ന പ്രത്യേകതയും ഇവയ്ക്കുണ്ട്.
മീഥെയ്ൻ
1750-ൽ 10 കോടിയിൽ 700 ആയിരുന്ന മീഥെയ്ന്റെ ലഭ്യത 1998-ഓടെ 10 കോടിയിൽ 1745 ആയി ഉയർന്നു. കൂടാതെ, കടലിന്റെ അടിത്തട്ടിലും ഭൗമോപരിതലത്തിലും പ്രകൃതിദത്തമായ ധാരാളം മീഥെയ്ൻ കാണപ്പെടുന്നു. ഇത് ഭൗമശാസ്ത്രപരവും ജൈവ പ്രക്രിയകളും വഴിയാണ് രൂപംകൊള്ളുന്നത്. മീഥേൻ ക്ലാത്രറ്റേസുകളുടെ രൂപത്തിൽ മീഥേന്റെ ഏറ്റവും വലിയ ശേഖരം കടൽത്തട്ടിലാണു കാണപ്പെടുന്നത്. മീഥെയ്ൻ ഉപരിതലത്തിലും അന്തരീക്ഷവായുവിലും എത്തുമ്പോൾ ഇത് വായുമണ്ഡലത്തിലെ മീഥേൻ എന്നറിയപ്പെടുന്നു.
കണ്ണടക്കുരങ്ങ്
അവലംബം
http://www.ecologyasia.com/verts/mammals/spectacled_leaf-monkey.htm
വർഗ്ഗം:സസ്തനികൾ - അപൂർണ്ണലേഖനങ്ങൾ
മീഥെയ്ൻ
അവലംബം
വർഗ്ഗം:ആൽക്കെയ്നുകൾ വർഗ്ഗം:ഇന്ധനങ്ങൾ വർഗ്ഗം:മീഥെയ്ൻ വർഗ്ഗം:വാതക ഇന്ധനങ്ങൾ
കണ്ണടക്കുരങ്ങ്
അവലംബം
വർഗ്ഗം:ഇന്ത്യയിലെ കുരങ്ങുകൾ
ഈ മഴ തേന്മഴ
കെ.കെ ഹരിദാസിന്റെ സംവിധാനത്തിൽ 2000-ൽ പുറത്തിറങ്ങിയ മലയാളചലച്ചിത്രമാണ് ഈമഴ തേന്മഴ. കെ.ആർ. രാജ്മോഹൻ നിർമ്മിക്കുന്ന ചിത്രത്തിൽ സുധീഷ്, തിലകൻ, ഹരിശ്രീ അശോകൻ, രാജൻ പി ദേവ് എന്നിവരാണ് പ്രധാന വേഷങ്ങൾ ചെയ്തിരിക്കുന്നത്. ഈ ചിത്രത്തിൽ ജോൺസൻ സംഗീതസംവിധാനം നിർവഹിച്ചു.
അഭിനേതാക്കൾ
വർഗ്ഗം:2000-ൽ പുറത്തിറങ്ങിയ മലയാളചലച്ചിത്രങ്ങൾ
നസ്രാണികൾ ഒക്കെക്കും അറിയേണ്ടുന്ന സംക്ഷേപവേദാർത്ഥം
ഒറ്റയ്ക്കൊറ്റയ്ക്കു് പ്രത്യേകം തയ്യാറാക്കിയ 'ജംഗമാച്ചുകൾ'(movable type) ഉപയോഗിച്ച് മലയാള അക്ഷരങ്ങൾ ആദ്യമായി അച്ചടിച്ച ആദ്യത്തെ സമ്പൂർണ്ണ മലയാളപുസ്തകമാണ് നസ്രാണികൾ ഒക്കെക്കും അറിയേണ്ടുന്ന സംക്ഷേപവേദാർത്ഥം. ഇറ്റാലിയൻ ക്രൈസ്തവ പുരോഹിതനായ ക്ലെമന്റ് പിയാനിയസ് കേരളത്തിൽ വന്ന് മലയാളവും സംസ്കൃതവും പഠിച്ച് എഴുതിയ ഈ കൃതി 1772-ൽ റോമിൽ വച്ച് മലയാള ലിപി മാത്രം ഉപയോഗിച്ച് അച്ചടിച്ചു പ്രസിദ്ധീകരിച്ചു. 1774-ലാണ് ഇതിന്റെ പതിപ്പുകൾ കേരളത്തിലെത്തിയത്.
ഗ്രന്ഥത്തിന്റെ ഉള്ളടക്കത്തെക്കുറിച്ചുള്ള വിഷയവിവരം ഗ്രന്ഥാവസാനത്തിൽ വിശദമായി ചേർത്തിട്ടുണ്ട്. ഈ പുസ്തകത്തിൽ എഴുതിയിരിക്കുന്നതിന്റെ കുറിപ്പ് എന്ന ശീർഷകത്തിൽ വിഷയവിവരം നൽകിയിരിക്കുന്നു. കൂട്ടങ്ങൾ, പാഠങ്ങൾ, കാണ്ഡങ്ങൾ എന്നിങ്ങനെ വിഷയവിഭജനവും നിർവഹിച്ചിരിക്കുന്നു.
ഗുരുശിഷ്യ സം‌വാദ രൂപത്തിലാണ്‌ ഗ്രന്ഥരചന. ക്രിസ്തുമതത്തിന്റെ കാതലായ തത്ത്വങ്ങളും വിശ്വാസപ്രമാണങ്ങളും ആത്മീയ കർമ്മങ്ങളുമാണ്‌ പ്രതിപാദ്യം. ക്രിസ്തീയ വേദസാരങ്ങളെ സമഗ്രമായും ലളിതമായും ഗ്രന്ഥകാരൻ വിവരിച്ചിരിക്കുന്നു. ഒരു ദൈവശാസ്ത്രാധ്യാപകന്റെ വിശകലന പാടവം ഗ്രന്ഥത്തിലുടനീളം കാണാം. ചതുര വടിവിൽ ഐകരൂപ്യമുള്ള ലിപികൾ ഉപയോഗിച്ചാണ്‌ നസ്രാണികൾ ഒക്കെക്കും അറിയേണ്ടുന്ന സംക്ഷേപവേദാർത്ഥം അച്ചടിച്ചിരിക്കുന്നത്.
മൂലഗ്രന്ഥത്തിന്റെ ഡിജിറ്റൽ പതിപ്പ്
ബെങ്കളൂരു ധർമ്മാരാം സെമിനാരി ലൈബ്രറിയിൽ സൂക്ഷിക്കപ്പെട്ടിട്ടുള്ള നസ്രാണികൾ ഒക്കെക്കും അറിയേണ്ടുന്ന സംക്ഷേപവേദാർത്ഥത്തിന്റെ ആദ്യപതിപ്പിന്റെ പ്രതിയുടെ ഡിജിറ്റൽ രൂപം ഇപ്പോൾ ഇന്റർനെറ്റ് ആർക്കൈവ് എന്ന വെബ് സൈറ്റിൽ https://archive.org/stream/Samkshepavedartham_1772/samkshepavedartham_1772 എന്ന ലിങ്കിൽ ലഭ്യമാണു്. ഇതിന്റെ ഡിജിറ്റൈസ് ചെയ്ത യൂണികോഡ് രൂപം വിക്കിഗ്രന്ഥശാലയിൽ "സംക്ഷെപവെദാൎത്ഥം" എന്ന താളിൽ ലഭ്യമാണ്.
പുറത്തേക്കുള്ള കണ്ണികൾ
വിഭാഗം:ക്രൈസ്തവഗ്രന്ഥങ്ങൾ വർഗ്ഗം:മലയാളഗ്രന്ഥങ്ങൾ വർഗ്ഗം:മലയാളം അച്ചടിയുടെ ചരിത്രം
ഷഹർനുഷ് പാഴ്സിപർ
ഒരു ഇറാനിയൻ എഴുത്തുകാരിയാണ് ഷഹർനുഷ് പാഴ്സിപർ. സ്ത്രീകളുടെ അവകാശങ്ങൾക്കായി പോരാടിയ അവർ നാലുതവണ ജയിൽവാസം അനുഭവിച്ചിട്ടുണ്ട്.
ജനിച്ചതും വളർന്നതും ഇറാനിലെ ടെഹ്റാനിലാണ്. 1973-ൽ ടെഹ്റാൻ സർവ്വകലാശാലയിൽ നിന്നും സാമൂഹ്യശാസ്ത്രത്തിൽ ബിരുദം നേടി. 1969-ൽ പ്രസിദ്ധീകരിച്ച തുപക്-ഇ-ഖെർമെജ് (ചുവന്ന കൊച്ചു പന്ത്) ആണ് ആദ്യകൃതി. ഇവർ രചിച്ച ആണുങ്ങൾ ഇല്ലാത്ത പെണ്ണുങ്ങൾ എന്ന നോവൽ ഇറാനിൽ നിരോധിച്ചിരുന്നു. ഇതിനെ ആധാരമാക്കി ഇറാനിയൻ ചലച്ചിത്ര സംവിധായക ഷിറിൻ നെഷാത്ത് 2009-ൽ വിമൻ വിത്തൗട്ട് മെൻ എന്ന ചലച്ചിത്രം ഒരുക്കി. ആയത്തുല്ല ഖുമൈനിയുടെ ഭരണകാലത്ത്, ഇസ്ലാമിക വിപ്ലവത്തിനു തൊട്ടു പിന്നാലെ, ഒരു വിചാരണ പോലുമില്ലാതെ തടവറയിൽ കിടന്നതിന്റെ ഓർമ്മക്കുറിപ്പുകൾ പ്രിസൺ മെമോയർ(കാരാഗൃഹസ്മരണകൾ) എന്ന പേരിൽ പുസ്തകമായി. 1994 മുതൽ അമേരിക്കയിൽ താമസിച്ചു വരുന്നു. 2006 മുതൽ ആംസ്റ്റർഡാമിലെ റേഡിയോ ജമാനെ-യിൽ പരിപാടികൾ ചെയ്യാറുണ്ട്.
ഇറാനിയൻ സിനിമാ സംവിധായകനായ നാസർ തഘ്‌വായിയെ വിവാഹം കഴിച്ചെങ്കിലും ഏഴു വർഷങ്ങൾക്കു ശേഷം അവർ വേർപിരിഞ്ഞു. ഈ ബന്ധത്തിൽ ഒരു മകനുണ്ട്.
പുറത്തേക്കുള്ള കണ്ണികൾ
വർഗ്ഗം:ഇറാനിയൻ സാഹിത്യകാരന്മാർ വർഗ്ഗം:1946-ൽ ജനിച്ചവർ
ജോൺ കെൻഡ്രു
പ്രോട്ടീൻ തന്മാത്രയുടെ ത്രിമാനഘടന കണ്ടുപിടിച്ച ശാസ്ത്രജ്ഞനാണ് ജോൺ കെൻഡ്രു (മാർച്ച് 24, 1917 - ഓഗസ്റ്റ് 23, 1997).
ജീവിതരേഖ
1917 മാർച്ച് 27 ന് ഇംഗ്ലണ്ടിലെ ഓക്സ്ഫഡിലാണ് ജോൺ കെൻഡ്രു ജനിച്ചത്.കാംബ്രിഡ്ജിലെ ട്രിനിറ്റി കോളേജിലായിരുന്നു വിദ്യാഭ്യാസം,പിന്നീടദ്ദേഹം കാംബ്രിഡ്ജിലെ പീറ്റർ ഹൗസ് കോളേജിലെ ഫെല്ലോ ആയി തിരഞെടുക്കപ്പെട്ടു. രണ്ടാം ലോക മഹായുദ്ധ കാലത്ത് വിമാന നിർമ്മാണത്തിന്റെ ചുമതലയുള്ള വിഭാഗത്തിന്റെ സാങ്കേതിക ഉപദേഷ്ടാവായിരുന്നു ജോൺ കെൻഡ്രു. യുദ്ധം അവസാനിച്ചതോടെ അദ്ദേഹം കാംബ്രിഡ്ജിൽ തിരിച്ചെത്തി ഗവേഷണത്തിൽ ശ്രദ്ധകേന്ദ്രീകരിച്ചു. തന്മാത്ര ജീവശാസ്ത്രഗവേഷണങ്ങൾക്കു വേണ്ടി കാംബ്രിഡ്ജിൽ പ്രത്ത്യേകം സ്ഥാപിക്കപെട്ട മെഡിക്കൽ റിസെർച്ച് കൗൺസിലിന്റെ സ്ഥാപകാംഗവും ഡെപ്യൂട്ടി ചെയർമാനുമായിരുന്നു കെൻഡ്രു. അന്നുവരെ ഏറെ പഠനമൊന്നും നടന്നിട്ടില്ലാത്ത ഒരു മേഖലയാണ് കെൻഡ്രു ഗവേഷണത്തിനായി തിരഞ്ഞെടുത്തത്.പ്രോട്ടീൻ തന്മാത്രകളൂടെ ത്രിമാന ഘടനയെ കുറിച്ചുള്ള പഠനമായിരുന്നു അത്. അമിനോ അംളങ്ങൾ ചേർന്ന നൂറുകണക്കിന് ഘടകങ്ങളും ആയിരകണക്കിന് ആറ്റങ്ങളുമുള്ള പ്രോട്ടീൻ തന്മാത്രയുടെ ത്രിമാനഘടന തൃപ്തികരമായി നിർണയിക്കുക ഏറെ പ്രയാസകരമായിരുന്നു 1957ൽ മായോഗ്ലോബിന്റെ ഏകദേശ ഘടന കണ്ടെത്താൻ കഴിഞ്ഞു. സ്വന്തം ഗവേഷണാനുഭവങ്ങളെ ആസ്പദമാക്കി ദി ത്രെഡ് ഓഫ് ലൈഫ് എന്ന ഒരു ഗ്രന്ഥം കെൻഡ്രു പ്രസിദ്ധീകരിച്ചിട്ടുണ്ട്.
മരണം
1917 ഓഗസ്റ്റ് 23 ന് 80ആം വയസ്സിൽ ഇംഗ്ലണ്ടിലെ കാംബ്രിജിൽ വച്ച് അദ്ദേഹം മരണപെട്ടു.
വർഗ്ഗം:1917-ൽ ജനിച്ചവർ വർഗ്ഗം: 1997-ൽ മരിച്ചവർ വർഗ്ഗം:മാർച്ച് 24-ന് ജനിച്ചവർ വർഗ്ഗം:ഓഗസ്റ്റ് 23-ന് മരിച്ചവർ
വർഗ്ഗം:രസതന്ത്രത്തിനുള്ള നോബൽ സമ്മാന ജേതാക്കൾ വർഗ്ഗം:രസതന്ത്രജ്ഞർ
അശോകവനം
രാമായണത്തിൽ പരാമർശിക്കപ്പെടുന്ന, രാവണന്റെ ലങ്കയിലെ ഒരു ഉദ്യാനമായിരുന്നു അശോകവനം. സീതയെ അപഹരിച്ച ശേഷം രാവണൻ പാർപ്പിച്ചത്. ഇവിടെയായിരുന്നു. പ്രീണനതന്ത്രങ്ങളിലൂടെ സീതയുടെ മനസ്സ് മാറ്റാനായാണ് രാവണൻ സീതയെ അശോകവനത്തിൽ പാർപ്പിച്ചിരിക്കുന്നത്. രാവണൻ നിർമ്മിച്ച ഉദ്യാനം എന്നാണ് അശോകവനികയെപ്പറ്റി രാമായണത്തിൽ പറഞ്ഞിരിക്കുന്നത്.
ഒരുപക്ഷേ ലോകത്തിലെ ആദ്യത്തെ സസ്യോദ്യാനങ്ങളിൽ (Botanic Gardens) ഒന്നാണ് ഇത്. നട്ടുവളർത്തപ്പെട്ട മരങ്ങളും സസ്യങ്ങളുമായി അശോകവനത്തിലുണ്ടായിരുന്ന സസ്യവൈവിധ്യത്തെ ഏറ്റവും വ്യക്തമായി വിവരിക്കുന്നത് ചമ്പുരാമായണത്തിലാണ്. ഭോജരാജാവിനാൽ വിരചിതമായ ഇതിൽ 38 തരം സസ്യജാതികൾ അശോകവനികയിലുണ്ടായിരുന്നതായി പറയുന്നു.
വാല്മീകി ഇക്കാര്യത്തിൽ അല്പം മിതത്വം പാലിക്കുന്നുണ്ടെങ്കിലും സുന്ദരകാണ്ഡത്തിന്റെ വിവിധ ഭാഗങ്ങളിലായി അശോകവനത്തിലെ സസ്യവൈവിധ്യം അദ്ദേഹവും വർണ്ണിക്കുന്നുണ്ട്. വള്ളികൾ, കൃത്രിമകുളത്തിലെ ജലസസ്യങ്ങൾ, കൃത്രിമ ജലചാട്ടങ്ങൾ മുതലായവയും അശോകവനത്തിന്റെ പ്രത്യേകതയായിരുന്നു. പർ‌വ്വതങ്ങൾ നിറഞ്ഞ പ്രദേശമായാണ്‌ ലങ്കയെ വിവരിച്ചിരിക്കുന്നത്.
വർഗ്ഗം:രാമായണം
ഷെർപ്പ
പടിഞ്ഞാറൻ നേപ്പാളിലെ കുന്നുകളിൽ വസിക്കുന്ന ഒരു ജനവിഭാഗമാണ്‌ ഷെർപ്പകൾ. ഇവിടെ ഇവർ യാക്കുകളേയ്യും മറ്റു കന്നുകാലികളെ മേയ്ക്കുകയും, ചെറുകിട കൃഷികൾ നടത്തുകയും, തിബറ്റിലേക്ക് കച്ചവടം നടത്തുകയും ചെയ്യുന്നു. എങ്കിലും ഇടയന്മാരായോ കച്ചവടക്കാരായോ അല്ല, മറിച്ച് ഹിമാലയത്തിലേക്കുള്ള പര്യവേഷണസംഘങ്ങളുടെ വാഹകരായാണ് ഷെർപ്പകൾക്ക് കൂടുതൽ പ്രശസ്തി. എവറസ്റ്റ് പുലികൾ എന്നാണ് ഇവർ അറിയപ്പെടുന്നത്. ഷെർപ്പകളുടെ സഹായമില്ലാതെ എവറസ്റ്റ് ആരോഹണം ഏറെക്കുറെ അസാധ്യം തന്നെയാണെന്ന് വിലയിരുത്തപ്പെടുന്നു.ഏതു സാഹചര്യത്തിലും ഊർജ്ജസ്വലമായി പ്രവർത്തിക്കുന്ന ശ്വാസകോശങ്ങളും മറ്റുജനിതകസവിശേഷതകളുമാണ് ഷെർപ്പകളെ ലോകത്തിലെ ഏറ്റവും വലിയ മലകയറ്റക്കാരാക്കുന്നത്. ഷെർപ്പകൾ തങ്ങളുടെ തിബറ്റൻ സമീപസ്ഥരെപ്പോലെ ബുദ്ധമതാനുയായികളാണ്. ഇവരുടെ വസ്ത്രവും ജീവിതരീതിയും തിബറ്റൻ ബുദ്ധമതക്കാരുടേതുപോലെത്തന്നെയാണ്. മുടി നീട്ടിക്കെട്ടുന്ന ഇവർ അതിന്റെ അറ്റത്ത് നിറമുള്ള നൂലുണ്ടകൾ തൂക്കിയിടുന്നു. വലിയ മേലങ്കി ധരിക്കുന്ന ഇവർക്ക് അരയിൽ ഒരു കെട്ടും കാണും. സഞ്ചിപോലുള്ള നീളമുള്ള ട്രൌസറും തുണികൊണ്ടൂള്ള ഷൂസും ധരിക്കുന്നു. ഷൂസിന്റെ അടിവശം തുകൽ കൊണ്ടായിരിക്കും. ചെവിയെ തണുപ്പിൽ നിന്നും രക്ഷിക്കുന്നതിന് രോമതൊപ്പിയും ഇവർ ധരിക്കുന്നു. ചുബ ഷെർപ്പകളുടെ പാരമ്പര്യവേഷമാണ്.
ഷെർപ്പകളുടെ വീടുകൾ കല്ലു കൊണ്ടായിരിക്കും നിർമ്മിച്ചിരിക്കുക. കനത്ത തടികൊണ്ടുള്ള വാതിലുകളും ഉണ്ടാകും. കശ്മീരി ഇടയന്മാരുടെ വീടുകൾ പോലെ ഇവരുടെ വീടിന്റെ അടിയിലെ അറ മൃഗങ്ങൾക്കുള്ളതായിരിക്കും.യാക്കുകളാണ് ഷെർപ്പകളുടെ പ്രധാനപ്പെട്ട വളർത്തുമൃഗം. സാധനങ്ങൾ കടത്തുന്നതിനും ഇവർ യാക്കുകളെ ഉപയോഗപ്പെടുത്തുന്നു. യാക്കുകളുടെ സഹായത്തോടെ ഇവർ തിബറ്റിലേക്ക് കച്ചവടം നടത്തുന്നു. ഷെർപ്പ സ്ത്രീകളും പുരുഷന്മാരെപ്പോലെ തൊഴിലെടുക്കുമെങ്കിലും കമ്പിളി നെയ്യലും നിറം കൊടുക്കലുമൊക്കെയാണ് ഇവരുടെ പ്രധാന ജോലി ‌.
അവലംബം
വർഗ്ഗം:നേപ്പാളിലെ ജനവിഭാഗങ്ങൾ
മണ്ണൂലി (ജനുസ്സ്)
കാഴ്ചയിൽ പെരുമ്പാമ്പുകളോടും അണലികളോടും സാദൃശ്യമുള്ള വിഷമില്ലാത്ത ഒരിനം പാമ്പാണ് മണ്ണൂലി. മണ്ണിനടിയിൽ കൂടുതൽ സമയം വസിക്കുന്നതിനാലാണ് ഇവ മണ്ണൂലികൾ എന്നറിയപ്പെടുന്നത്. പ്രസവിക്കുന്ന ഇനം പാമ്പുകളാണ് മണ്ണൂലികൾ.
സാധാരണ മണ്ണൂലി
സാധാരണ മണ്ണൂലിയുടെ ശരീരം കറുപ്പു നിറത്തിലാണ്. ഇവയുടെ തല ത്രികോണാകൃതിയിലും ശരീരം വളരെ തടിച്ചും ശരീരമാസകലം പാടുകളും കാണപ്പെടുന്നു.
ചുവന്ന മണ്ണൂലി
പേരു പോലെ തന്നെ ഇവയുടെ ശരീരം ചുവന്ന നിറത്തിലാണ്. എന്നാൽ ശരീരത്തിൽ ചിത്രപ്പണികളൊന്നും തന്നെയില്ല. തടിച്ച ശരീരമുള്ള ഇവയുടെ തലയും വാലും ഒരേ പോലെ തോന്നിക്കുന്നു. അതിനാൽ ഇവയെ ഇരുതലയൻ പാമ്പ് എന്നും വിളിക്കാറുണ്ട്.
സ്പീഷ്യസുകൾ
In addition to the species listed below, the genus formerly included three species now placed in Gongylophis.
*) Not including the nominate subspecies. T ) Type species.
പുറത്തേക്കുള്ള കണ്ണികൾ
വർഗ്ഗം:വിഷമില്ലാത്ത പാമ്പുകൾ വർഗ്ഗം:കേരളത്തിലെ പാമ്പുകൾ
ആഷസ് ക്രിക്കറ്റ് ടെസ്റ്റ്
250px|thumb|സ്പോർട്ടിങ്ങ് ടൈംസിൽ വന്ന ഇംഗ്ലീഷ് ക്രിക്കറ്റിന്റെ ചരമക്കുറിപ്പ് ഇംഗ്ലണ്ടും ഓസ്ട്രേലിയയും തമ്മിൽ വർഷങ്ങളായി നടന്നുവരുന്ന ടെസ്റ്റ് ക്രിക്കറ്റ് മത്സരമാണ് ആഷസ്. അന്താരാഷ്ട്രതലത്തിൽ നടക്കുന്ന ഏറ്റവും വാശിയേറിയതും ആഘോഷിക്കപ്പെടുന്നതുമായ ഒരു മത്സരമാണ് ആഷസ് ടെസ്റ്റ് മത്സരം. 1882 ൽ ആണ് ഇതിന്റെ തുടക്കം. ഇപ്പോൾ രണ്ടു വർഷം കൂടുമ്പോളാണ് മത്സരം നടക്കുന്നത്. ഒരു തവണ ഇംഗ്ലണ്ടിലാണ് മത്സരമെങ്കിൽ അടുത്ത തവണ ഓസ്ട്രേലിയയിലാവും മത്സരം. ഒരോ തവണയും മത്സര പരമ്പര ജയിക്കുന്ന രാജ്യത്തിന്റെ കൈയ്യിലാവും ആഷസ്, അടുത്ത തവണ ആഷസ് സ്വന്തമാക്കണമെങ്കിൽ പരാജയപ്പെട്ട രാജ്യം കപ്പ് കൈയ്യിലിരിക്കുന്ന രാജ്യം ജയിച്ചതിൽ കൂടുതൽ മത്സരങ്ങൾ ജയിച്ച് പരമ്പര സ്വന്തമാക്കേണ്ടിവരും. ടെസ്റ്റ് പരമ്പര സമനിലയിലാണ് അവസാനിക്കുന്നതെങ്കിൽ നിലവിലുള്ള ജേതാക്കൾ ആഷസ് നിലനിർത്തും.
ഏറ്റവും ഒടുവിൽ ആഷസ് ടെസ്റ്റ് മത്സരം നടന്നത് ഇംഗ്ലണ്ടിലാണ്, 2023 ൽ. അടുത്ത മത്സരപരമ്പര 2025 ൽ ഓസ്ട്രേലിയയിൽ വച്ചാണ് നടക്കുക.
വധശിക്ഷ ബർക്കിനാ ഫാസോയിൽ
ആഫ്രിക്കയിലെ ബർക്കിനാ ഫാസോ രാജ്യത്തിൽ വധശിക്ഷ നിയമവിധേയമായി നൽകാവുന്ന ഒരു ശിക്ഷയാണ്. 1988-ലാണ് അവസാനമായി ഇവിടെ വധശിക്ഷ നൽകപ്പെട്ടത്.
വധശിക്ഷയർഹിക്കുന്ന കുറ്റങ്ങൾ
രാജ്യദ്രോഹം മാത്രമാണ് വധശിക്ഷയർഹിക്കുന്ന കുറ്റം.
നിശാസുരഭികൾ
എൻ ശങ്കരൻ നായർ സംവിധാനം ചെയ്ത് 2000 ൽ പുറത്തിറങ്ങിയ മലയാള ചലച്ചിത്രമാണ് നിശാസുരഭികൾ.
അഭിനേതാക്കൾ
വർഗ്ഗം:2000-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ലൈംഗികത പ്രമേയമായ മലയാളചലച്ചിത്രങ്ങൾ
കണ്ടംകുളത്തി ആര്യവൈദ്യശാല
കേരളത്തിലെ പ്രമുഖ ആയുർവേദ വൈദ്യ ശാലയാണ് കണ്ടംകുളത്തി ആയുർവേദ വൈദ്യശാ‍ല. വിവിധ ആയുർവേദമരുന്നുകൾ നിർമ്മിക്കുന്നതിനോടൊപ്പം ആയുർവേദ ആശുപത്രികളും‍ നടത്തുന്നു. കണ്ടംകുളത്തി ആയുർവേദവൈദ്യശാലയുടെ പ്രധാന ഓഫീസ് തൃശ്ശൂർ ജില്ലയിലെ കുഴൂർ എന്ന ഗ്രാമത്തിലാണ്‌. അന്നമനട പഞ്ചായത്തിൽപ്പെടുന്ന വലിയപറമ്പ് എന്ന സ്ഥലത്ത് കണ്ടംകുളത്തിയുടെ പ്രധാന ആശുപത്രി സ്ഥിതി ചെയ്യുന്നു.
സ്ഥാപനചരിത്രം
കണ്ടംകുളത്തി ആയുർവേദ വൈദ്യശാലയുടെ സ്ഥാ‍പകൻ പത്രോസ് വൈദ്യർ ആണ്. 1980 കാ‍ലഘട്ടത്തിൽ ഒരു ചെറിയ വൈദ്യശാ‍ലയായി നടത്തിയിരുന്ന അദ്ദേഹം ഇവിടെ വൈദ്യശാലയിലേക്കുള്ള മരുന്നുകൾ തയ്യാറാക്കുന്നത് സ്വയം ആയിരുന്നു. . അന്നും കുഴൂർ എന്ന സ്ഥലത്ത് സ്ഥിതി ചെയ്തു കൊണ്ട് പ്രവർത്തിച്ചിരുന്ന ഈ ചെറിയ വൈദ്യശാ‍ല കെ. പി. പത്രോസ് വൈദ്യരുടെ തന്റേതായ ചികിത്സ രീതികളിൽ പ്രസിദ്ധമായി തീർന്നു. അദ്ദേഹത്തിന്റെ കുറിപ്പുകളാണ് ഇന്നും ഇവിടെ ഉത്പാദിപ്പിക്കപ്പെടുന്ന മരുന്നുകളുടെ അടിസ്ഥാനം.
1987 ൽ വ്യവസായിക അടിസ്ഥാനത്തിൽ ഇവിടെ ആയുർവേദ മരുന്നുകൾ ഉത്പാദിപ്പിക്കാൻ തുടങ്ങിയത്. ഇന്ന് 450 ലധികം ആയുർവേദമരുന്നുകൾ മാർക്കറ്റിൽ കണ്ടംകുളത്തിയുടെ പേരിൽ ലഭ്യമാണ്. ഇതുകൂടാതെ ആയുർവേദ ചികിത്സക്കായി കണ്ടംകുളത്തിൽ ആശുപത്രികളും സ്ഥാപിച്ചിട്ടുണ്ട്. ആലുവ, മാള, മൂന്നാർ, കോവളം, കൊച്ചി എന്നിവടങ്ങളിൽ ആയുർവേദ ചികിത്സ ആശുപത്രികൾ സ്ഥിതി ചെയ്യുന്നു.
ആനപ്പുഴ
ആരാധനാലയങ്ങൾ
വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
ദൈവത്തിന്റെ മകൻ
ഒരു മലയാളചിത്ര ആക്ഷൻ ഹാസ്യ ചിത്രമാണ് ദൈവത്തിന്റെ മകൻ. 2000 ൽ അത് പുറത്തിറങ്ങി.
അഭിനേതാക്കൾ
വർഗ്ഗം:2000-ൽ പുറത്തിറങ്ങിയ മലയാളചലച്ചിത്രങ്ങൾ
കിങ്സ് കൗണ്ടി
കിങ്സ് കൗണ്ടി, അമേരിക്കൻ ഐക്യനാടുകളിലെ കാലിഫോർണിയയിലെ ഒരു കൗണ്ടിയാണ്. 2010 ലെ സെൻസസിൽ ഈ കൗണ്ടിയിലെ ജനസംഖ്യ 152,982 ആയിരുന്നു. കാലിഫോർണിയ ഡിപ്പാർട്ട്മെൻറ് ഓഫ് ഫിനാൻസ് 2017 ജനുവരി ഒന്നിന് ഈ കൌണ്ടിയിലെ നിലവിലുള്ള ജനസംഖ്യ 149,537 ആയി കണക്കാക്കിയിരുന്നു. കൗണ്ടി സീറ്റ് ഹാൻഫോർഡ് നഗരത്തിലാണ്. സി.എൻ. മെട്രോപോളിറ്റൻ സ്റ്റാറ്റിസ്റ്റിക്കൽ പ്രദേശമായ ഹാൻഫോർഡ്-കോർകോൺ ഉൾപ്പെടുന്ന കിക്സ് കൗണ്ടിയിൽ വിസാല-പോർട്ടർവില്ലെ-ഹാൻഫോർഡ്, സി.എ.ഇ സംയുക്ത സ്ഥിതിവിവര കണക്കുകൾ ഉൾക്കൊള്ളുന്നു. ഒരു സമ്പന്ന ഒരു കാർഷിക മേഖലയായ സാൻ ജോവാക്വൻ താഴ്വരയിലാണ് ഈ കൌണ്ടി സ്ഥിതി ചെയ്യുന്നത്.
അവലംബം
വർഗ്ഗം:കാലിഫോർണിയയിലെ കൗണ്ടികൾ
വധശിക്ഷ ബറുണ്ടിയിൽ
വധശിക്ഷ നിയമം മൂലം ഇല്ലാതാക്കിയ രാജ്യമാണ് ബറുണ്ടി. ഇവിടെ അവസാനമായി വധശിക്ഷ നടപ്പാക്കിയത് 2000-ലാണ്. 2009-ൽ വധശിക്ഷ നിയമങ്ങളിൽ നിന്ന് നീക്കം ചെയ്തു.
അവലംബം
ബറുണ്ടി ബറുണ്ടി
കിളിയങ്ങാട്
കണ്ണൂർ ജില്ലയിലെ മട്ടന്നൂർ മുനിസിപ്പാലിറ്റിയിലെ ഒരു ഗ്രാമമാണ് കിളിയങ്ങാട്.
കൃഷി
പരമ്പരാഗതമായി നെൽകൃഷി ചെയ്യുന്നവരാണ് ഇവിടെയുള്ളവർ. ഇന്ന് കൃഷിരീതികൾ മാറി. വാഴ, വെള്ളരി, വെണ്ട, പടവലം, മത്തങ്ങ തുടങ്ങിയ പച്ചക്കറി കൃഷികൾക്കാണ് ഇന്ന് പ്രാധാന്യം. കൃഷിക്കാരെ സംരക്ഷിക്കുന്നതിനുള്ള പാടശേഖര സമിതികളും ഇവിടെ ഉണ്ട്. കശുവണ്ടി കൃഷി ചെയ്തിരുന്നവർ ഇന്ന് റബ്ബർ കൃഷിയിലേക്ക് ചുവടുമാറ്റി.
വായനശാല
ജ്ഞാനദീപം വായനശാലയാണ് ഇവിടെയുള്ള ഏക വായനശാല
വർഗ്ഗം:കണ്ണൂർ ജില്ലയിലെ ഗ്രാമങ്ങൾ
സരസ്വതി പാർക്ക് (നോവൽ)
ഇന്ത്യൻ സാഹിത്യകാരിയായ അഞ്ജലി ജോസഫിന്റെ ആദ്യ നോവലാണ് സരസ്വതി പാർക്ക് (ഇംഗ്ലീഷ് : Saraswati Park). 2010-ൽ ഹാർപ്പർ കോളിൻസ് പബ്ലീഷേഴ്സ്  ലണ്ടനിൽ പുറത്തിറക്കിയ ഈ നോവൽ ബെറ്റി ട്രാസ്‌ക് അവാർഡ്, ഡെസ്മണ്ട് എലിയട്ട് പ്രൈസ് എന്നീ രാജ്യാന്തര പുരസ്കാരങ്ങൾ നേടി. ഇതിനു പുറമേ ഏറ്റവും മികച്ച ഇന്ത്യൻ ഫിക്ഷനുള്ള 2010-ലെ ക്രോസ്‌വേഡ് പുരസ്കാരം ഈ കൃതി ഒമർ അഹമ്മദിന്റെ ജിമ്മി, ദ് ടെററിസ്റ്റ് എന്ന പുസ്തകവുമായി പങ്കിട്ടെടുത്തു.
മുംബൈയിലെ പാർപ്പിട സമുച്ചയമായ സരസ്വതി പാർക്കിലെ അന്തേവാസികളായ മോഹൻ കരേക്കറിന്റെയും ഭാര്യ ലക്ഷ്മിയുടെയും വിരസജീവിതത്തിലേക്ക് 19 വയസ്സുള്ള അനന്തരവൻ ആശിഷ് കടന്നു വരുമ്പോഴുണ്ടാകുന്ന സംഭവവികാസങ്ങളാണ് ഈ നോവലിന്റെ പ്രമേയം.
അവലംബം
വർഗ്ഗം:കന്നിനോവലുകൾ
ചിങ്ഝാങ് റെയിൽവേ
right|240px|thumb|റെയിൽവേ മാപ്പ് 240px|thumb|A train pulled by an [[China Railways NJ2|NJ2 locomotive travels on an above-grade section of the Qingzang railway in 2007.]] ലോകത്തെ ഏറ്റവും ഉയരത്തിലുള്ള റെയിൽവേ ലൈനാണ് ചിങ്ഝാങ് റെയിൽവേ (mtsho bod lcags lam མཚོ་བོད་ལྕགས་ལམ།). ചിങ്ഝാങ് പ്രവിശ്യയിലെ സിങ്, ടിബറ്റിലെ ലാസ എന്നീ സ്ഥലങ്ങളാണ് ഈ റെയിൽപ്പാത ബന്ധിപ്പിക്കുന്നത്. 1956 കിലോമീറ്ററാണ് ചിങ്ഝാങ് റെയിൽപ്പാതയുടെ ആകെ ദൈർഘ്യം. സിങ്, ഗോൽമഡ് എന്നിവയ്ക്കിടയിലുള്ള 815 കിലോമീറ്റർ 1984-ലാണ് പൂർത്തിയായത്.
സ്റ്റേഷനുകൾ
സിങ്, ഗോൽമഡ് എന്നിവയ്ക്കിടയിൽ 45 സ്റ്റേഷനുകൾ നിലവിലുണ്ട്.
വർഗ്ഗം:റെയിൽ പാതകൾ
ജൂലിയ ചൈൽഡ്
ഒരു അമേരിക്കൻ പാചക വിദഗ്ദ്ധയും (ഷെഫ്) എഴുത്തുകാരിയും ടെലിവിഷൻ അവതാരകയുമായിരുന്നു ജൂലിയ കരോലിൻ ചൈൽഡ് (Julia Carolyn Child née McWilliams; ജീവിതകാലം: ആഗസ്റ്റ് 15, 1912 – ആഗസ്റ്റ് 13, 2004). ‘മാസ്റ്ററിംഗ് ദ ആർട്ട് ഓഫ് ഫ്രെഞ്ച് കുക്കിംഗ്‘ (Mastering the Art of French Cooking) എന്ന തന്റെ ആദ്യ ഗ്രന്ഥത്തിലൂടെ ഫ്രഞ്ച് പാചകവിധികൾ അമേരിക്കയിലെ പൊതുജനങ്ങൾക്ക് പരിചയപ്പെടുത്തിയതിലൂടെ അവർ പ്രശസ്തയായിരുന്നു.
അവലംബം
വർഗ്ഗം:20-ആം നൂറ്റാണ്ടിലെ അമേരിക്കൻ വനിതാ എഴുത്തുകാർ വർഗ്ഗം:പ്രസിഡൻഷ്യൽ മെഡൽ ഓഫ് ഫ്രീഡം റെസിപിയൻറ് വർഗ്ഗം:2004-ൽ മരിച്ചവർ വർഗ്ഗം:1912-ൽ ജനിച്ചവർ വർഗ്ഗം:Pages with unreviewed translations
ജിമ്മി ഹെൻഡ്രിക്സ്‌
ജെയിംസ്‌ മാർഷൽ "ജിമ്മി" ഹെൻഡ്രിക്സ്‌, (ജനനം: ജോണി അല്ലൻ ഹെൻഡ്രിക്സ്‌ - 27 നവംബർ 1942 - 18 സെപ്തംബർ 1970) ഒരു അമേരിക്കക്കാരനായ ഗിറ്റാറിസ്റ്റ് ആയിരുന്നു. റോക്ക് സംഗീതത്തിൻറെ ചരിത്രത്തിലെ ഏറ്റവും വലിയ ഇലക്ട്രിക് ഗിറ്റാർ വായനക്കാരനായിട്ടാണ് ഇദ്ദേഹത്തെ മറ്റു സംഗീതജ്ഞരും വിമർശകരും വിലയിരുത്തുന്നത്.
1967 ലെ മോണിട്ടറി ഫെസ്റ്റിവലിന് ശേഷമാണ് ഇദ്ദേഹം അമേരിക്കയിൽ പ്രശസ്തി ആർജിച്ചത്. തുടർന്നുള്ള 1969 ലെ  വുഡ് സ്റ്റോക്ക് ഫെസ്റ്റിവൽ, 1970 ലെ ഐൽ ഓഫ് വൈറ്റ് ഫെസ്റ്റിവൽ എന്നിവക്ക് ശേഷം ഇദ്ദേഹം കൂടുതൽ ജനശ്രദ്ധ ആകർഷിച്ചു.
1960 കളിൽ വൌവാ ശബ്ദം, ആപ്ലിഫയർ ഓവർ ഡ്രൈവ്/ഇഫക്ട്സ് തുടങ്ങിയവയിൽ നിരവധി പരീക്ഷണങ്ങൾ നടത്തിയത് റോക്ക് സംഗീതത്തിനു പുതിയ മുഖമുദ്ര ഉണ്ടാക്കി. ഇദ്ദേഹത്തിന്റെ ഇത്തരം പരീക്ഷണങ്ങളാണ് പിൽക്കാലത്ത് പലതരത്തിലുള്ള റോക്ക് സംഗീത രൂപങ്ങൾക്കും തുടക്കമായാത്. ഇദ്ദേഹത്തെ മുന്നോട്ടു നയിച്ചത് ബ്ലൂസ് സംഗീതജ്ഞരായ ബി ബി കിംഗ്‌, മഡി വാട്ടേർസ്, ഹൌളിംഗ് വൂൾഫ്, ആൽബെർട്ട് കിംഗ്‌ തുടങ്ങി നിരവധി പേരുടെ സംഗീതമാണ്. ഇദ്ദേഹത്തിന്റെ കൂടെ ഏറ്റവും കൂടുതൽ സംഗീതം അവതരിപ്പിച്ചിട്ടുള്ളത് ബില്ലി കോക്സ്, മിച് മിച്ചൽ, നോഎൽ രേദിംഗ്, ബടി മൈൽസ് എന്നിവരാണ്.
ജീവിതം
1942 നവംബർ 27 നു  ജെയിംസ്‌ അല്ലൻ ഹെൻഡ്രിക്സ്‌ൻറെ യും ലൂസിലി ഹെൻഡ്രിക്സ്‌ൻറെ യും മകനായി അമേരിക്കയിൽ ജനിച്ച ഇദ്ദേഹം വളരെ അധികം കഷ്ടപ്പാടുകളിലൂടെയാണ് കുട്ടിക്കാലം ചെലവഴിച്ചത്. സ്കൂൾ വിദ്യാഭ്യാസവും കോളേജ് വിദ്യാഭ്യാസവും കഴിഞ്ഞ ശേഷം ഇദ്ദേഹം ആർമിയിൽ ചേരുകയായിരുന്നു. മോഷ്ടിക്കപ്പെട്ട കാറുകൾ ഓടിച്ചതിന് പിടിയിലായപ്പോൾ രണ്ടു കൊല്ലം തടവ് അല്ലെങ്കിൽ ആർമിയിൽ സേവനം എന്ന ഉപാധി വച്ചപ്പോൾ ആർമി സ്വീകരിക്കുകയായിരുന്നു. എന്നാൽ ഒരു വർഷം മാത്രമേ സേവനം നടത്തിയുള്ളൂ. തുടർന്നു നിരവധി ബാന്റുകളിൽ വായിക്കുകയും. പരിപാടികൾ അവതരിപ്പിക്കുകയും ചെയ്തു. മയക്കു മരുന്നിന്റെ അമിത ഉപയോഗം ഇദ്ദേഹത്തിന്റെ ജീവിതത്തെ പല രീതിയിലും ബാധിച്ചു. 1970 ൽ ലണ്ടനിൽ വച്ച് ദുരൂഹ സാഹചര്യത്തിൽ മരിക്കുകയായിരുന്നു. മരണകാരണം ഇപ്പോഴും കൃത്യമായി അറിയില്ല എന്നാണു പറയുന്നത്.
പുറത്തേക്കുള്ള കണ്ണികൾ
വർഗ്ഗം:പാശ്ചാത്യ സംഗീതജ്ഞർ വർഗ്ഗം:ഗിറ്റാർ വായനക്കാർ വർഗ്ഗം:അമേരിക്കൻ സംഗീതജ്ഞർ വർഗ്ഗം:1942-ൽ ജനിച്ചവർ
അയ്യപ്പന്റമ്മ നെയ്യപ്പം ചുട്ടു
2000-ൽ പുറത്തിറങ്ങിയ ഒരു മലയാള ചലച്ചിത്രമാണ് അയ്യപ്പന്റമ്മ നെയ്യപ്പം ചുട്ടു. മാത്യു പോൾ സംവിധാനം ചെയ്ത കുട്ടികളുടെ സിനിമയാണ് ഇത്. മാതാപിതാക്കൾ തമ്മിലുള്ള അഭിപ്രായ വ്യത്യാസം കാരണം ബുദ്ധിമുട്ട് അനുഭവിക്കുന്ന കുട്ടികളാണ് പ്രമേയം.
അവലംബം
വർഗ്ഗം:2000-ൽ പുറത്തിറങ്ങിയ മലയാളചലച്ചിത്രങ്ങൾ
ഇഗ്നാസ് ഫിലിപ്പ് സെമ്മൽ‌വെയ്സ്
ഹംഗേറിയൻ വൈദ്യനും ശാസ്ത്രജ്ഞനുമായിരുന്നു ഇഗ്നാസ് ഫിലിപ്പ് സെമ്മൽ‌വെയ്സ് (En: Ignaz Philipp Semmelweis, ഹംഗേറിയൻ: സെമ്മൽ‌വെയ്സ് ഇഗ്നാക് ഫെലാപ്; 1 ജൂലൈ 1818 - 13 ഓഗസ്റ്റ് 1865). ആന്റിസെപ്റ്റിക് പ്രക്രിയകളുടെ ആദ്യകാല വക്താവായിരുന്നു ഇഗ്നാസ് ഫിലിപ്പ് സെമ്മൽ‌വെയ്സ്. കൈ അണുനാശിനി ഉപയോഗിച്ചു കഴുന്നതിലൂടെ പ്രസവ ക്ലിനിക്കുകളിൽ പ്യൂർപെറൽ പനി ("ചൈൽഡ്ബെഡ് പനി" എന്നും അറിയപ്പെടുന്നു) ഗണ്യമായി കുറയ്ക്കാമെന്ന് സെമെൽവെയ്സ് കണ്ടെത്തി. "അമ്മമാരുടെ രക്ഷകൻ"(saviour of mothers) എന്ന് അതുവഴി ഇദ്ദേഹം വിശേഷിപ്പിക്കപ്പെട്ടു. പത്തൊൻപതാം നൂറ്റാണ്ടിന്റെ മധ്യത്തിൽ ആശുപത്രികളിൽ പ്യൂർപെറൽ പനി സാധാരണമായിരുന്നു, പലപ്പോഴും മാരകവുമായിരുന്നു. 1847-ൽ വിയന്ന ജനറൽ ഹോസ്പിറ്റലിന്റെ ആദ്യത്തെ ഒബ്സ്റ്റട്രിക്കൽ ക്ലിനിക്കിൽ ജോലി ചെയ്യുന്നതിനിടയിൽ ക്ലോറിനേറ്റഡ് നാരങ്ങലായനി ഉപയോഗിച്ച് കൈ കഴുകുന്ന രീതി സെമ്മൽ‌വെയ്സ് നിർദ്ദേശിച്ചു. ഡോക്ടർമാർ തന്നെ നേരിട്ടു ശ്രദ്ധിക്കുന്ന വാർഡുകളിൽ സാധാരണ വാർഡുകളിൽ വരുന്ന പനിയേക്കാൾ മൂന്നിരട്ടി ചൈൽഡ്ബെഡ് പനി അന്നു വന്നിരുന്നു. ചൈൽഡ്ബെഡ് പനിയിലെ എത്തിയോളജി, കൺസെപ്റ്റ്, പ്രോഫിലാക്സിസ് എന്നിവയിൽ അദ്ദേഹം കണ്ടെത്തിയ കാര്യങ്ങൾ വെച്ച് ഒരു പുസ്തകം പിന്നീടു പ്രസിദ്ധീകരിച്ചിരുന്നു.
കൈ നന്നായി കഴുകുന്നത് മരണനിരക്ക് 1 ശതമാനത്തിൽ താഴെയാക്കിയ ഫലങ്ങൾ വിവിധ പ്രസിദ്ധീകരണങ്ങളിൽ വന്നിട്ടും, സെമ്മൽ‌വെയിസിന്റെ നിരീക്ഷണങ്ങൾ ഒന്നും തന്നെ, അക്കാലത്തെ ശാസ്ത്രീയവും വൈദ്യപരവുമായ അഭിപ്രായങ്ങളുമായി പൊരുത്തപ്പെട്ടു പോയിരുന്നില്ല. അതുകൊണ്ട് അദ്ദേഹത്തിന്റെ ആശയങ്ങൾ മെഡിക്കൽ സമൂഹം നിരസിച്ചു. തന്റെ കണ്ടെത്തലുകൾക്ക് സ്വീകാര്യമായ ശാസ്ത്രീയ വിശദീകരണമൊന്നും സെമ്മൽ‌വെയ്സിന് നൽകാൻ കഴിഞ്ഞിരുന്നില്ല, ചില ഡോക്ടർമാർ കൈകഴുകണമെന്ന നിർദ്ദേശത്തിൽ ഏറെ പ്രകോപിതരായി പ്രതികരിച്ചിരുന്നു. 1865-ൽ, സെമ്മൽ‌വെയ്സ് ഒരു നാഡീ തകരാറിനെ നേരിട്ടുവെന്നും അദ്ദേഹത്തിന്റെ സഹപ്രവർത്തകനെ അഭയം തേടി എന്നും അദ്ദേഹം വഞ്ചിച്ചുവെന്നും കരുതപ്പെടുന്നു. തുടർന്ന് വെറും 14 ദിവസത്തിനുശേഷം, തന്റെ 47 ആം വയസ്സിൽ, കാവൽക്കാർ തല്ലിച്ചതച്ച് ഏറെ മുറിവേറ്റ് അദ്ദേഹം മരിച്ചു. മരണശേഷം വർഷങ്ങൾക്കുശേഷം, സെമൽ‌വെയിസിന്റെ പരിശീലനം വ്യാപകമായ സ്വീകാര്യത നേടി, ലൂയി പാസ്ചർ ജേം സിദ്ധാന്തം സ്ഥിരീകരിച്ചപ്പോൾ, ഫ്രഞ്ച് മൈക്രോബയോളജിസ്റ്റിന്റെ ഗവേഷണത്തിൽ പ്രവർത്തിച്ച ജോസഫ് ലിസ്റ്റർ, ശുചിത്വ രീതികൾ ഉപയോഗിച്ച് മികച്ച വിജയത്തോടെ പരിശീലനം നടത്തി.
അവലംബം
വർഗ്ഗം:1818-ൽ ജനിച്ചവർ വർഗ്ഗം:1865-ൽ മരിച്ചവർ വർഗ്ഗം:ഹംഗറി വർഗ്ഗം:ശുചിത്വം വർഗ്ഗം:ആരോഗ്യ പരിപാലനം വർഗ്ഗം:ആരോഗ്യം
നീലത്തടാകത്തിലെ നിഴൽപ്പക്ഷികൾ
വേണു ബി പിള്ള സംവിധാനം ചെയ്ത് 2000-ൽ പുറത്തിറങ്ങിയ മലയാള ചലച്ചിത്രമാണ് നീലത്തടാകത്തിലെ നിഴൽപ്പക്ഷികൾ.
അഭിനേതാക്കൾ
വർഗ്ഗം:2000-ൽ പുറത്തിറങ്ങിയ മലയാളചലച്ചിത്രങ്ങൾ
വധശിക്ഷ കാമറൂണിൽ
നിയമപരമായി വധശിക്ഷ നിലവിലുള്ള രാജ്യമാണ് കാമറൂൺ. തൂക്കിക്കൊലയാണ് ശിക്ഷാരീതി. 1997-ലാണ് ഇവിടെ അവസാനമായി വധശിക്ഷ നടപ്പിലാക്കിയത്.
വധശിക്ഷ ലഭിക്കാവുന്ന കുറ്റങ്ങൾ
വിഘടനവാദം, ചാരപ്രവൃത്തി, യുദ്ധത്തിനാഹ്വാനം ചെയ്യുക വനിതക്കളെ അക്രമിക്കുക എന്നിവയൊക്കെ വധശിക്ഷയർഹിക്കുന്ന കുറ്റങ്ങളാണ്.
അവലംബം
കാമറൂൺ കാമറൂൺ കാമറൂൺ
ലിയോനാർഡ് കോഹെൻ
ലിയോനാർഡ് കോഹെൻ പ്രശസ്തനായ സംഗീതജ്ഞനും, കവിയും, നോവലിസ്റ്റും ഒക്കെയായ ഒരു കനേഡിയൻ ബഹുമുഖ പ്രതിഭയായിരുന്നു.(ജനനം:1934 സെപ്റ്റംബർ 21, മരണം 2016 നവംബർ 7). രണ്ടായിരത്തിലേറെ ഗാനങ്ങൾ അദ്ദേഹത്തിന്റെതായി റെകോർഡ് ചെയ്യപ്പെട്ടിട്ടുണ്ട്. ഗ്രാമി അവാർഡ്‌ ഉൾപ്പെടെ അനേകം അവാർഡുകൾ അദ്ദേഹത്തിനു ലഭിച്ചിട്ടുണ്ട്. കോഹെന്റെ ഐ ആം യുവർ മാൻ (I'm Your Man) എന്ന പ്രശസ്തമായ ഗാനം പ്രണയം എന്ന മലയാള ചലച്ചിത്രത്തിൽ ഉപയോഗിച്ചിട്ടുണ്ട്. അദ്ദേഹത്തിന്റെ സ്ഥിരം ശൈലിയിൽ നിന്നും വളരെയധികം വ്യത്യസ്തതകൾ പ്രകടമായ ഒരു ആൽബം ആയിരുന്നു 1988-ൽ പുറത്തിറങ്ങിയ ഐ ആം യുവർ മാൻ
അനാപ്‌സിഡ
തലയോടിന്റെ ശംഖാസ്ഥി (temporal) ഭാഗത്ത് കുഹര (vacuity) ങ്ങളില്ലാത്ത ഇഴജന്തുക്കളുടെ ഉപവർഗമാണ് അനാപ്‌സീഡ. ഈ ഉപവർഗത്തിന്റെ രണ്ടു പ്രധാനവിഭാഗങ്ങളാണ് കിലോണിയയും (Chelonia) കൊട്ടിലോസോറിയയും (Cotylosauria). ഇന്നു കാണപ്പെടുന്ന ആമകൾ (കടലാമയും, കരയാമയും) കിലോണിയയിൽ ഉൾപ്പെടുന്നു. കൊട്ടിലോസോറിയ നാമാവശേഷമായ ഒരു വിഭാഗമാണ്. കാർബോണിഫെറസ് കല്പത്തിന്റെ അന്ത്യം മുതൽക്കുള്ള ഏറ്റവും പ്രാഥമികങ്ങളായ ഇഴജന്തുക്കളെല്ലാം കൊട്ടിലോസോറിയയിൽപ്പെടുന്നവയാണ്. ഇവയും ഇവയുടെ വളരെ അടുത്ത പിൻഗാമികളും പാലിയോസോയിക് കല്പത്തിന്റെ അവസാനഘട്ടത്തിലും മീസോസോയിക്കിന്റെ ആദ്യവും (പെർമിയൻ-ട്രയാസിക് കാലങ്ങളിൽ) സമൃദ്ധമായുണ്ടായിരുന്നു. ട്രയാസിക് (triassic) കാലഘട്ടം മുതലുള്ള പാറകളിലാണ് ആമകളുടെ ജിവാശ്മങ്ങൾ (fossils) കണ്ടുതുടങ്ങിയത്. അന്നുമുതൽ ഇന്നുവരെയും അവ ധാരാളമായി കാണപ്പെടുന്നുമുണ്ട്. അനാസ്പ്സിഡ്-ഇഴജന്തുക്കൾ മിക്കവയും ജലസാമീപ്യമുള്ള പ്രദേശങ്ങളിൽമാത്രം ജീവിച്ചിരുന്നവയാണ്. ആമകളിൽ ചിലതു മാത്രമാണ് ഇതിനൊരപവാദമായിരുന്നത്. അവയിൽ കൂടുതലും അർധജലജീവികളോ പൂർണജലജീവികളോ ആണ്.
അവലംബം
വർഗ്ഗം:ഉരഗങ്ങൾ
മൈക്രോവേവ് (തരംഗം)
യഥാക്രമം 300 മെഗാഹെർട്സ് മുതൽ 300 ജിഗാഹെർട്സ് വരെയുള്ള ആവൃത്തികളോട് യോജിക്കുന്ന തരംഗദൈർഘ്യമുള്ള ഒരു വൈദ്യുതകാന്തിക തരംഗമാണ് മൈക്രോവേവ്. വ്യത്യസ്ത ഉറവിടങ്ങൾ വ്യത്യസ്ത ആവൃത്തി ശ്രേണികളെ മൈക്രോവേവ് ആയി നിർവചിക്കുന്ന ഈ വിശാലമായ നിർവചനത്തിൽ, UHF, EHF (മില്ലിമീറ്റർ വേവ്) ബാൻഡുകളും ഉൾപ്പെടുന്നു. റേഡിയോ ഫ്രീക്വൻസി എഞ്ചിനീയറിംഗിലെ കൂടുതൽ സാധാരണമായ ഒരു നിർവചനമനുസരിച്ച് ഇത് 1 GHz നും 100 GHz നും ഇടയിലാണ് (0.3 മീറ്ററിനും 3 മില്ലിമീറ്ററിനും ഇടയിലുള്ള തരംഗദൈർഘ്യം). എല്ലാ സാഹചര്യങ്ങളിലും, മൈക്രോവേവുകളിൽ മുഴുവൻ SHF ബാൻഡും (3 മുതൽ 30 ജിഗാഹെർട്സ്, അല്ലെങ്കിൽ 10 മുതൽ 1 സെന്റിമീറ്റർ വരെ) ഉൾപ്പെടുന്നു. ഒരു നിശ്ചിത ദൂരത്തും വയറുകളുമായി ബന്ധിപ്പിക്കാൻ കഴിയാത്തതുമായ പ്രദേശത്തു സ്ഥിരമായോ താൽക്കാലികമായോ മൈക്രോവേവ് റേഡിയോ ആന്റിനകൾ വളരെ ഉയർന്ന ടൗറുകളിൽ ഫിക്സ് ചെയ്യുകയും അതിനെ ഐപി കൊടുത്തു ആക്ടിവേറ്റ് ആക്കുകയും ചെയ്യും. ചുരുക്കത്തിൽ ഇങ്ങനെ പറയാം വളരെയധികം സെറ്റിങ്ങ്സുകൾ ഇതിനു പിന്നിൽ ഉണ്ട്.
മൈക്രോവേവ് തരംഗങ്ങളും ജ്യോതിശാസ്ത്രവും
പ്രപഞ്ചത്തിന്റെ ഉല്പത്തിയെ കുറിച്ച് വിവരം തരുന്ന cosmic microwave background radiation ഈ തരംഗത്തിലാണ് വരുന്നത്.
വർഗ്ഗം:പ്രകാശം വർഗ്ഗം:ഭൗതികശാസ്ത്രം
ജെന്റ്യനെയിൽസ്
സപുഷ്പികളിലെ ഒരു നിരയാണ് ജെന്റ്യനെയിൽസ് (Gentianales). ദ്വിബീജപത്രസസ്യങ്ങളിലെ ആസ്റ്റെറിഡ്സ് എന്ന ക്ലേയ്ഡിൽ ആണു് ഈ ‘നിര’ (ഓർഡർ) ഉൾപ്പെടുന്നതു്.
കുടുംബങ്ങൾ
വർഗ്ഗം:ജെന്റ്യനെയിൽസ് സസ്യനിര വർഗ്ഗം:സസ്യനിരകൾ
ഓറഞ്ച് (നിറം)
പ്രകാശപ്രകീർണനം മൂലമുണ്ടാകുന്ന വർണരാജിയിൽ ചുവപ്പിനും മഞ്ഞയ്ക്കും ഇടയിൽ വരുന്ന നിറമാണ്‌ ഓറഞ്ച്. 585 മുതൽ 600 നാനോമീറ്റർ വരെയാണ്‌ ഇതിന്റെ തരംഗദൈർഘ്യം.
പുറത്തേക്കുള്ള കണ്ണികൾ
വർഗ്ഗം:ദൃശ്യപ്രകാശ തരംഗം വർഗ്ഗം:നിറങ്ങൾ
വധശിക്ഷ കേപ് വെർഡെയിൽ
വധശിക്ഷ ഉപേക്ഷിച്ച ഒരു ആഫ്രിക്കൻ രാജ്യമാണ് കേപ് വെർഡെ. ഇവിടെ അവസാന വധശിക്ഷ നടന്നത് 1835-ൽ പോർച്ചുഗലിന്റെ കോളനിയായിരുന്നപ്പോഴാണ്.
ഭരണഘടനപ്രകാരം 1981-ൽ വധശിക്ഷ നിറുത്തലാക്കി.
അവലംബം
കേപ് വെർഡെ കേപ് വെർഡെ
ബോധക്ഷയം
തലച്ചോറിലേക്കുള്ള രക്തക്കുറവ് മൂലം സംഭവിക്കുന്ന താല്കാലികമായ പ്രജ്ഞഭ്രംശത്തെയാണ് ബോധക്ഷയം (ഇംഗ്ലീഷ: syncope) എന്ന് വിളിക്കുന്നത്‌. ഇതിനോടൊപ്പം ശാരിരിക ബലം നഷ്ടപ്പെടുന്നതിനാൽ, വീഴ്ച സംഭവിക്കാവുന്നതാണ്. ദ്രുതമായുള്ള തുടക്കവും അല്പനേരത്തെ ദൈർഘ്യവുമാണ് ബോധക്ഷയത്തിന്റെ ലക്ഷണങ്ങൾ. ബോധക്ഷയത്തിനു മുന്നോടിയായി തലചുറ്റൽ, മനംപുരട്ടൽ, ക്ഷീണം, വിയർക്കൽ, അമിതമായ ഹൃദയമിടിപ്പ്‌ തുടങ്ങിയവ ഉണ്ടായേക്കാം. ഇവയെ പ്രീസിന്കൊപ് (presyncope) എന്ന് വിളിക്കുന്നു.
കാരണങ്ങൾ
ബോധക്ഷയത്തെ മുഖ്യമായും നമുക്ക് തരം തിരിക്കാം ഹൃദയ സംബന്ധമായ ബോധാക്ഷയമാണ് ഇതിൽ ഏറ്റവും അപകടകരം. ഹൃദയ തലത്തിലുള്ള ക്രമക്കേടുകൾ, ഹൃദയാഘാതം, ഹൃദയഘടനയിലുള്ള അപാകതകൾ ഇവയൊക്കെ ഹൃദയ സംബന്ധമായ ബോധക്ഷയത്തിന് കാരണമാകാം.എഴുന്നേറ്റു നിൽക്കുമ്പോൾ ഉണ്ടാകുന്ന രക്തസമ്മർദ്ദവ്യതിയാനങ്ങൾ കാരണം തലച്ചോറിലേക്കുള്ള രക്തയോട്ടം കുറയുന്നതാണ് സ്ഥിതിസംബന്ധബോധക്ഷയത്തിനുള്ള കാരണം.
മസ്തിഷ്‌കത്തിലെ രക്തപര്യയനത്തിന്റെ ഏറ്റക്കുറച്ചിലുകൾ, കർണ രോഗങ്ങൾ, രക്തത്തിലെ പഞ്ചസാരയുടെ കുറവ്, മരുന്നുകളുടെ അമിത ഉപയോഗം, മദ്യപാനം മാനസികാസ്വാസ്ഥ്യം തുടങ്ങിയവയും ബോധക്ഷയത്തിനു കാരണമാകാറുണ്ട്.
സാൻ ഫ്രാൻസിസ്കോ ബോധക്ഷയ നിയമം
ഒരാളുടെ ബോധക്ഷയം അപകടകരമാംവിധം ഗുരുതരമാണോ എന്ന് അളക്കാനുള്ള ഒരു മാർഗ്ഗമാണ് സാൻ ഫ്രാൻസിസ്കോ ബോധക്ഷയ നിയമം. ഇവയാണ് ഈ നിയമത്തിലെ ഘടകങ്ങൾ
ചികിത്സ
ബോധക്ഷയം വന്ന രോഗിയെ തലച്ചോറിലേക്കുള്ള രക്തയോട്ടം പുനര്ഷ്ടപിക്കാനായി നിലത്തു കാലുകൾ പൊക്കിക്കൊണ്ട് കിടത്തുകയോ, അതിനു സൗകര്യമില്ലാത്ത പക്ഷം ശരീരം തുടയോടു ചേർത്ത് തല മുട്ടുകൽക്കിടയിലായി ഇരുത്തുകയോ ചെയ്യുക. ഇത് 10-15 മിനിറ്റുകൾ തുടരേണ്ടതാണ്. ഇതിനു ശേഷം രോഗി ബോധം വീണ്ടെടുക്കും. സ്ഥിരമായി ബോധക്ഷയമുള്ള രോഗികൾ ഒരു ഡോക്ടറെ കണ്ടു ചികിത്സ തേടേണ്ടതാണ്. മാത്രമല്ല, ബോധക്ഷയ ലക്ഷണങ്ങൾ കാണുമ്പോൾത്തന്നെ സുരക്ഷിതമായ ഒരു സ്ഥലത്തേക്ക് മാറി വീഴ്ചസംബന്ധമായ അപകടങ്ങൾ ഒഴിവാക്കേണ്ടതാണ്. ബോധക്ഷയ ലക്ഷണങ്ങൾ കാണുമ്പോൾത്തന്നെ രോഗി കൈകൾ ഇറുക്കി അടക്കുക, ബലം പിടിക്കുക, കുത്തിയിരിക്കുക, തുടകൾ അമർത്തുക മുതലായ പ്രക്രിയകൾ ചെയ്താൽ ബോധക്ഷയം ഒഴിവാക്കാവുന്നതാണ്.
സത്യമേവ ജയതേ (ചലച്ചിത്രം)
വിജി തമ്പിയുടെ സംവിധാനത്തിൽ 2001 ൽ പുറത്തിറങ്ങിയ മലയാളചലച്ചിത്രമാണ് സത്യമേവ ജയതേ. സുരേഷ് ഗോപി, ഐശ്വര്യ, ബാലചന്ദ്രമേനോൻ, മിനി നായർ, സിദ്ദിഖ് എന്നിവരാണ് പ്രധാന വേഷങ്ങൾ ചെയ്തിരിക്കുന്നത്. സിദ്ദിഖിന്റെ കരിയറിലെ ഏറ്റവും മികച്ച വില്ലനായികഥാപാത്രങ്ങളിൽ ഒന്നായിരുന്നു ഇത്.
അഭിനേതാക്കൾ
വർഗ്ഗം:2001-ൽ പുറത്തിറങ്ങിയ മലയാളചലച്ചിത്രങ്ങൾ
കെ.ടി.എം.
'''കെ.ടി.എം. സ്പോർട്സ് മോട്ടോർസൈക്കിൾ എജി''' ഒരു ഓസ്ട്രിയൻ ‍മോട്ടോർ സൈക്കിൾ, സൈക്കിൾ, മോപ്പഡ് നിർമ്മാതാക്കളാണ്. എഞ്ചിനീയറായ ഹാൻസ് ട്രങ്കെൻപോൾസ് 1934-ൽ മാറ്റിഗോഫൻ എന്ന സ്ഥലത്താണ് കമ്പനി സ്ഥാപിച്ചത്. 1954 മുതൽ മോട്ടോർസൈക്കിളുകൾ പുറത്തിറക്കിത്തുടങ്ങി. ഓഫ്റോഡ് ബൈക്കുകളാണ് കെ.ടി.എമ്മിൻറെ പ്രത്യേകതയെങ്കിലും സമീപവർഷങ്ങളിൽ ഇവ റോഡ് ബൈക്കുകളും ഇറക്കിത്തുടങ്ങി.
ചരിത്രം
thumb|right|KTM Duke 620, KTM's first stock supermoto bike thumb|right|KTM 990 SuperDuke, Circuit Carole
എഞ്ചിനീയറായ ഹാൻസ് ട്രങ്കെൻപോൾസ് 1934-ൽ മാറ്റിഗോഫൻ എന്ന സ്ഥലത്താണ് സ്ഥാപിച്ചത്. ആദ്യം ഇതൊരു ഇരുമ്പ് പണിശാലയായിരുന്നു. 1953 വരെ ഈ കമ്പനി മോട്ടോർസൈക്കിളുകൾ പുറത്തിറക്കിയിരുന്നില്ല. ശേഷം, വെറും 20 പണിക്കാർ, ദിവസവും മൂന്ന് മോട്ടോർസൈക്കിൾ എന്ന തോതിൽ ഉണ്ടാക്കിയിരുന്നു. 1955 ൽ, വ്യവസായി ഏർൺസ്റ്റ് ക്രോന്രിഫ് കമ്പനിയുടെ ഓഹരികൾ വാങ്ങി. ശേഷം നാമം Kronreif & Trunkenpolz Mattighofen എന്നാക്കി. ഹാൻസ് 1962 ൽ ഹൃദയാഘാതം മൂലം മരിച്ച ശേഷം, മകനായ എറിക്ക് കമ്പനിയുടെ സ്ഥാനമേറ്റു. തുടക്കത്തിൽ മോട്ടോർ സൈക്കിളിന്റെ എല്ലാ ഭാഗങ്ങളും ഈ കമ്പനിതന്നെയാണ് നിർമ്മിച്ചിരുന്നത്.
പുറത്തേക്കുള്ള കണ്ണികൾ
വർഗ്ഗം:ഓസ്ട്രിയയിലെ ഇരുചക്രവാഹന നിർമ്മാണക്കമ്പനികൾ
അബ്വിലീയൻ
പ്രാചീന ശിലായുഗത്തിലെ ഒരു കാലഘട്ടത്തെയാണ് അബ്വിലീയൻ (ഇംഗ്ലീഷ്:Abbevillian) എന്നു പറയുന്നത്.
പ്രാചീന ശിലായുഗം
ഫ്രാൻസിലെ സോം നദീതീരത്തുള്ള അബ്വിൽ എന്ന സ്ഥലനാമത്തിൽ നിന്നുണ്ടായതാണ് ഈ സംജ്ഞ. ഈ കാലഘട്ടത്തിൽ മനുഷ്യൻ ഉപയോഗിച്ചിരുന്ന ശിലായുധങ്ങൾ ഈ സ്ഥലത്ത് കണ്ടെത്തിയിട്ടുണ്ട്. അനലാശ്മം (flint) കൊണ്ടാണ് ഈയിനം ആയുധങ്ങൾ നിർമിച്ചിരുന്നത്. കൽച്ചീളുകൾ മിനുസപ്പെടുത്തി മഴു, കത്തി, അസ്ത്രമുനകൾ എന്നിവ ആദിമ മനുഷ്യർ ഉണ്ടാക്കിവന്നു. ലോകത്തിന്റെ പല ഭാഗങ്ങളിൽനിന്നും ഇത്തരം കൽച്ചീളുകൾ കണ്ടെത്തിയിട്ടുണ്ട്. പ്രാചീന ശിലായുഗത്തിൽ നിർമ്മിക്കപ്പെട്ട ഇത്തരം ആയുധങ്ങൾ (Fllint axe) പരുപരുപ്പുള്ളവയും ഒരറ്റംമാത്രം കൂർത്തവയുമായിരുന്നു. തുടർന്നുവന്ന നവീന ശിലായുഗത്തിൽ ഈ പരുക്കൻ കൽച്ചീളുകൾ തേച്ചുമിനുസപ്പെടുത്തി ഉപയോഗിച്ചുതുടങ്ങി.
നവീന ശിലായുഗം
ഇത്തരം ശിലായുധങ്ങൾ പുരാവസ്തുഗവേഷകർ ആദ്യം കണ്ടെടുത്തത് ഫ്രാൻസിൽ തന്നെയുള്ള മർനേ താഴ്വരയിൽ പെട്ട ഷെലിസ് എന്ന സ്ഥലത്തുനിന്നായിരുന്നു. അതുകൊണ്ട് ആദ്യം 'ഷെല്ലീയൻ' (chellean) എന്ന പേരായിരുന്നു ഈ യുഗത്തിന് നൽകിയിരുന്നത്. എന്നാൽ അവിടെനിന്നും ലഭിച്ച അശ്മോപകരണങ്ങളും ആയുധങ്ങളും ശിലായുഗത്തെ പിന്നിട്ടുവന്ന അക്കീലിയൻ സംസ്കാരകാലഘട്ടത്തിൽ പ്പെട്ടവയാണെന്ന് പിന്നീട് തെളിയിക്കപ്പെട്ടതോടുകൂടി അവയെ ആ കാലഘട്ടത്തിൽപ്പെട്ടവയായി തരംതിരിച്ചു. പ്രാചീന ശിലായുഗത്തിലാണ് പ്രധാനമായും ശിലാപാളികൾ അടർത്തിയെടുത്ത് മഴുപോലുള്ള ആയുധങ്ങൾ ഉണ്ടാക്കിവന്നത്. 19-ആം നൂറ്റാണ്ടിൽ അബീവീലിൽ നടത്തിയ ഉത്ഖനനത്തിൽ ഇത്തരം ആയുധങ്ങളും കണ്ടുകിട്ടിയിരുന്നു. അതുകൊണ്ട് ഷെല്ലീയൻ സംസ്കാര കാലഘട്ടത്തിലേതെന്ന് തരംതിരിക്കപ്പെട്ടിരുന്നവ ഉൾപ്പെടെ കൽച്ചീളുകൾകൊണ്ട് ഉണ്ടാക്കപ്പെട്ടിട്ടുള്ള പ്രാചീനായുധങ്ങളെ മൊത്തത്തിൽ ഇന്ന് അബ്വിലീയൻ എന്നു വിളിച്ചുവരുന്നു.
അവലംബം
വർഗ്ഗം:പ്രാചീനശിലായുഗം
ഒ.പി. ദത്ത
പ്രസിദ്ധനായ ഹിന്ദി ചലച്ചിത്ര  സംവിധായകനും തിരക്കഥാകൃത്തും  ആണ് '''ഒ.പി. ദത്ത''' (1920s – 9 February 2012).ചലച്ചിത്ര സംവിധായകൻ ജെ.പി. ദത്ത മകനാണ്.
ജീവിതരേഖ
1948-ൽ പ്യാർ കി ജീത്ത് എന്ന സിനിമ സംവിധാനം ചെയ്താണ് ഇദ്ദേഹം ചലച്ചിത്രരംഗത്തെത്തുന്നത്.
മരണം
2012 ഫെബ്രുവരി 9 നു അന്തരിച്ചു.
കണ്ണാടിക്കടവത്ത്
സൂര്യകാൻ കുനിശ്ശേരി സംവിധാനം ചെയ്ത് 2000-ൽ പുറത്തിറങ്ങിയ മലയാള ചലച്ചിത്രമാണ് കണ്ണാടികടവത്തു
അഭിനേതാക്കൾ
വർഗ്ഗം:2000-ൽ പുറത്തിറങ്ങിയ മലയാളചലച്ചിത്രങ്ങൾ
ഇൻഫ്രാറെഡ് തരംഗം
ദൃശ്യ പ്രകാശ തരംഗങ്ങളേക്കാൾ കൂടുതലുള്ളതും മൈക്രോ തരംഗങ്ങളേക്കാൾ കുറവും തരംഗദൈർഘ്യം ഉള്ള വിദ്യുത്കാന്തിക തരംഗങ്ങളെയാണ് ഇൻഫ്രാറെഡ് തരംഗങ്ങൾ എന്നു പറയുന്നത്. പൊതുവേ 700 നാനോമീറ്റർ മുതൽ 300 മൈക്രോമീറ്റർ വരെ തരംഗദൈർഘ്യം ഉള്ള വിദ്യുത്കാന്തികതരംഗങ്ങളെ ഇൻഫ്രാറെഡ് വിഭാഗത്തിൽ പെടുന്നതായി പരിഗണിച്ചിരിക്കുന്നു. ഇൻഫ്രാറെഡ് തരംഗങ്ങൾ മനുഷ്യനേത്രങ്ങൾക്കു് നേരിട്ട് കാണാൻ കഴിയുകയില്ലെങ്കിലും അവയുടെ ഉയർന്ന സാന്നിദ്ധ്യം ചൂട് എന്ന നിലയിൽ അനുഭവവേദ്യമാണു്.) സാധാരണ വികിരണം വഴി ഉണ്ടാവുന്ന താപസഞ്ചരണത്തിൽ ഏകദേശം പകുതിയും ഇൻഫ്രാറെഡ് തരംഗങ്ങളിലൂടെയാണു് സംഭവിക്കുന്നതു്. (എന്നാൽ ഇൻഫ്രാറെഡ് തരംഗങ്ങളിലൂടെ മാത്രമല്ല, ദൃശ്യപ്രകാശം അടക്കമുള്ള മറ്റുതരംഗദൈർഘ്യങ്ങളിലും താപവികിരണം സംഭവിക്കുന്നുണ്ടു്.
പദോൽ‌പ്പത്തി
മനുഷ്യനേത്രത്തിനു ഗോചരമായ പ്രകാശവീചികളിൽ ഏറ്റവും കൂടിയ തരംഗദൈർഘ്യമുള്ളതു് (ഏറ്റവും കുറഞ്ഞ ആവൃത്തിയുള്ളതു്) ചുവപ്പ് പ്രകാശത്തിനാണു്. അതിനും തൊട്ടുതാഴെ (ലത്തീൻ:ഇൻഫ്രാ = താഴെ) ആവൃത്തിയുള്ള തരംഗങ്ങൾ എന്ന അർത്ഥത്തിൽ ഈ തരംഗങ്ങളെ ഇൻഫ്രാറെഡ് തരംഗങ്ങൾ എന്നു വിളിക്കുന്നു.)